
Periòdic de comunicació 
popular de Sants i barris veïns 

4.000 exemplars | Distribució gratuïta 


Pàgs. 4 i 5 

#EfecteCanVies 
i #AtuxemelParlament, 
casos paradigmàtics 
de cximinaliizació 
de la protesta 

Avancen els judicis de les encausades pels fets de Can Vies 
ocorreguts ara fa un any. El passat mes d'abril 13 companyes 
van rebre sentències d'entre un any i un any i mig de presó i 
una altra va ser vetada a entrar al país durant 5 anys. Per altra 
banda, s'ha demanat l'entrada a pressió de les 8 condemnades 
per Aturem el Parlament, tot i que la seva xarxa de suport afirma 
que n'evitarà l'ingrés. Arrel dels episodis repressius que es 
reprodueixen sistemàticament s'ha creat la Xarxa Anti-repressió 
de familiars de detingudes. 

Pàg.5 

Adéu 

al refugi 722 
del carrer Burgos 

El refugi tenia una galeria d'un 10 metres de llargada amb una 
profunditat d'entre 6 i 8 metres i va ser encimentat el 27 d'abril 
ben d'hora al dematí. Des del 2008 només a Sants, Hostafrancs i 
la Bordeta s’han destruït, com a mínim el 15 al carrer Sagunt, el 
397 al carrer de Noguera Pallaresa, el 741 al carrer de la Espanya 
Industrial, el 742 al carrer de Juan Bravo, el 870 al carrer Consell 
de Cent, el 877 al passatge de Toledo i el 722 al carrer Burgos. 


Pàg. 12 

MARC SANTASUSANA 

Escriptor 



La política dels afectes 



jjÉ^i 


Transformar des de la micropolítica mentre es camina 
cap un nou paradigma relacional comporta repensar els 
col·lectius i les pràctiques quotidianes que ens defineixen 
i prendre consciència de l’herència que arrosseguem en 
les formes de ser i fer. Són moltes les persones i grups que, 
des de l’autocrítica, treballen per tal de viure la solidaritat 
com un còctel d’acció i de reflexió dels afectes i les cures en 
primera persona del plural. En aquesta Burxa hi trobarem 
exemples tant d’eines com de grups que les utilitzen. 

Pàgs. 6-8 

EDITORIAL 

1 de maig 
combatiu 


A quest i de maig 
hem txet al caxxex 
l’esperit combatiu 
i llibertari dels nos¬ 
tres barris, també el de Sants, 
amb activitats a Cotxeres i 
una manifestació pel barri 
per recordar que el dia de la 
lluita obrera és també el dia 
de la lluita per l'autogestió 
i de combat al capitalisme. 
Una jornada de commemo¬ 
ració als Màrtirs de Chicago, 
vuit obrers anarquistes con¬ 
demnats a mort o a presó ar¬ 


ran de les vagues i protestes 
per la jornada laboral de vuit 
hores l’any 1886. 

Una jornada també, en¬ 
guany, de suport i solidari¬ 
tat amb les vaguistes d’avui, 
amb les subcontractades, au¬ 
tònomes i totes les precàri¬ 
es que s'enfronten a la gran 
multinacional Telefónica; 
amb les que ens recorden que 
la lluita obrera continua, per¬ 
què l’explotació es fa cada ve¬ 
gada més gran, més salvatge, 
aquí i arreu. I, aixi, recordem 


amb ràbia les més de 1.000 
persones mortes i 2000 de 
ferides en un dels ja continus 
enfonsaments de fàbriques a 
Bangladesh que produeixen 
per multinacionals ara fa dos 
anys, aixi com les lluitadores 
assassinades i perseguides en 
aquest pais i en tants d’altres 
quan alcen la veu reclamant 
drets socials i laborals i sobi¬ 
rania econòmica. 

I tornant al nostre entorn 
més immediat, també hem 
volgut recordar aquest 1 de 


maig, i des de la Burxa ens 
hi sumem, a les que pateixen 
les conseqüències repressi¬ 
ves de les lluites, a les encau- 
sades per l’Efecte Can Vies, 
pels casos Pandora i Pinata 
i a les condemnades d’Atu- 
rem al Parlament a entrar 
imminentment a presó. 1 de 
maig i cada dia, seguirem 
lluitant i no oblidarem a les 
que lluiten. 


L'ALTAVEU 

"La nostra cursa és una cursa de fons" 

Xarxa Antirepressió de familiars de detingudes Sants 



arxa 

anti-repressió de 

familiars de detingudes 


A finals de desembre de 2014 
un grup de mares de no¬ 
is i noies encausats per 
l'efecte de Can Vies vàrem crear la 
Xarxa Anti-repressió de Familiars 
de Detingudes, amb la intenció de 
sumar-hi, també, familiars de nois 
i noies víctimes de la repressió per 
altres causes originades en el marc 
de la dissidència, com ara la vaga del 
29M o la del 14N del 2012. 

Ens portà a organitzar-nos la ne¬ 
cessitat d’assolir tres objectius: do¬ 
nar acollida i suport als familiars 
de les persones detingudes; trencar 
els esquemes actualment domi¬ 
nants que criminalitzen els nostres 
fills i filles; i treballar conjuntament 
amb entitats afins amb la voluntat 
de sumar esforços. Es tracta de tres 
àmbits que interactuen: acollida i 
suport, ser veu constructiva i denun¬ 
ciant i, finalment, treballar en xarxa 
perquè no és en va que constatem 


Acció Llibertària de Sants, Sants 


J a estem a l’any 2015. Ha 
plogut molt des de l’últi¬ 
ma Transició; ara sembla 
que el model polític esco¬ 
llit després la dictadura 
no serveix, i volem canviar 
qui pren les decisions. Canviem els 
vestits i la corbata per una cua i una 
motxilla. I ens diuen que toca canvi¬ 
ar d’escenari i de personatges. En re¬ 
sum, el circ necessita nous pallassos. 

El descontent i la mobilització 
popular que van omplir les places 
de forma horitzontal i assembleà- 
ria, on totes preníem decisions, on 
entre totes decidíem que fer, sense 
partits polítics, aquesta mobilitza¬ 
ció que augurava un canvi de siste¬ 
ma, ens sembla tan llunyana ara. No 
obstant, no oblidem que la llibertat 
del poble s’acaba quan les decisions 
deixen de prendre’s als carrers i bar¬ 
ris on vivim i comencen a prendre’s 


l’impacte negatiu que aquesta situ¬ 
ació té en els familiars, els quals han 
de fer front a un alt cost emocional i 
econòmic, així com als efectes psico- 
socials de la repressió. 

La Xarxa té poc temps de vida, 
cert, però durant aquest temps hem 
constatat com n’és de necessària la 
seva existència. Hem descobert un 
seguit de fets preocupants que es 
van repetint des de fa molt temps i 
que són inacceptables en un estat 
de dret. Estem parlant tant d’irregu¬ 
laritats en els procediments penals 
(vulneració del dret de presumpció 
d’innocència, considerar la versió 
policial com a suficient i veraç, fet 
que comporta que no es demanin 
altres proves), com també del trac¬ 
te policial que reben les persones 
detingudes (maltractaments físics 
i psicològics en les detencions i en 
les comissaries, actituds especial¬ 
ment vexatòries vers les noies, etc.). 


als parlaments. La voluntat del po¬ 
ble mai s’expressarà dins dels seus 
parlaments i palaus. Ara ens diuen 
que portaran a terme canvis des de 
dins del sistema que diuen comba¬ 
tre, quan sabem que el que acabaran 
aconseguint és reforçar-ho. En re¬ 
sum, volen canviar-ho tot perquè res 
important canviï. 

Perquè ara ens demanen que els 
ajudem a recuperar la democràcia, 
que hauríem de prendre les insti¬ 
tucions. I per a nosaltres, com anar¬ 
quistes, resulta un error. En primer 
lloc, quina democràcia volen recu¬ 
perar, la que ens va portar a la cri¬ 
si? En segon lloc, perquè són ells els 
qui prenen les institucions a costa 
del nostre vot i ingenuïtat; en ter¬ 
cer lloc, perquè no volem manar ni 
volem que ens manin. En resum, el 
problema no es troba en qui governa 
o com governa, sinó en l’existència 
del propi govern, en el parlament i 
en l’Estat. 


Malauradament la impunitat poli¬ 
cial és una constant. 

En aquest context, veiem com des 
de finals de gener es van desenvolu¬ 
pant els judicis per l’afer de Can Vies. 
La Xarxa hi assisteix sempre que en té 
coneixement i els familiars ho volen. 
Són moments difícils, plens d’incerte¬ 
ses que (massa) sovint deixen pas a la 
perplexitat i a la impotència davant 
del que veiem: demandes de fiscalia, 
sentències absolutament despropor¬ 
cionades, no es tenen en compte les 
declaracions dels testimonis de la 
defensa, judicis condemnatoris sen¬ 
se proves objectives i contrastades, i 
un llarg etcètera ben descoratjador. 
Si bé també hi ha hagut sentències 
absolutòries, aquestes són les menys 
nombroses i és fa difícil comprendre 
la lògica de tot plegat. 

Recentment, el judici de les 13 de¬ 
tingudes en un portal -5 d’elles, mo¬ 
nitores d’un esplai de Cerdanyola- 
ha posat en evidència, una vegada 
més, la impunitat policial i judicial. 
En aquest cas, hem vist com n’és 
d’important comptar amb el recol¬ 
zament de familiars d’altres encau- 
sades que també pateixen la incer¬ 
tesa, la ràbia i el dolor que comporta 
tot el procés. 

Des de la Xarxa, tenim el poten¬ 
cial de sumar, de fer costat i de de¬ 
nunciar una realitat que té un co¬ 
mú denominador: els nostres fills 
i filles són encausades no pel que 
suposadament han fet, sinó perquè 
exerceixen el dret a la protesta. I no 


Simplement, com a anarquistes, 
creiem que nosaltres mateixes, so¬ 
lidàriament i recolzant-nos mútu¬ 
ament som qui millor sabem què 
necessitem o què volem. Repeteixo 
nosaltres: tu, jo, la teva mare i el teu 
oncle, l’amic de classe, la companya 
de treball i el veí. Solidaritat en un 
desnonament, solidaritat quan no es 
té res per menjar, solidaritat al que¬ 
dar-te amb el nen perquè els seus 
pares estan treballant, solidaritat 
quan no tens tabac per un cigarret. 
No receptem cap fórmula nova o ex¬ 
traordinària, simplement quelcom 
quotidià i tan antic com la solidari¬ 
tat que sembla que hem oblidat tan¬ 
cats en els nostres pisos inundats de 
modernitat tecnològica. En resum, 
no hi ha millor política que aquella 
de recolzar-nos i ajudar-nos quan te¬ 
nim un problema. I aquesta política 
és al carrer i no als parlaments. 

Aquest any 2015 podrem votar 
fins a tres cops creient que les coses 


ho oblidem: protesten perquè volen 
una societat més justa. Un exemple 
ben clar el tenim en l’afer del Parla¬ 
ment on es sentencia a presó a 8 per¬ 
sones pel fet de manifestar-se públi¬ 
cament en contra de les retallades. 

El 30 d’abril la Xarxa ens vam re¬ 
unir amb els grups parlamentaris 
amb l’objectiu de manifestar el nos¬ 
tre desacord sobre les irregularitats 
constants als procediments penals 
i en el tracte policial. Però també 
hem denunciat la criminalització de 
la protesta i la manipulació de què 
són objecte per part dels mitjans de 
comunicació més influents. Hem 
demanat fer una compareixença a 
la Comissió d’Interior del Parlament 
de Catalunya. I si bé CUP, ICV-EU, ERC 
i PSC la recolzen, les expectatives, a 
dia d'avui, són incertes perquè des¬ 
coneixem quin serà el posiciona- 
ment de CIU, PP i Ciutadans. 

Tanmateix, sigui quin sigui el re¬ 
sulta d’aquesta actuació en el Parla¬ 
ment de Catalunya, sabem que hi ha 
molt camí per recórrer i que la nos¬ 
tra és una cursa de fons. 

I, en aquest fer camí, la Xarxa no 
està sola: anem trobant persones i 
institucions que ens fan costat fent 
seves les causes que treballen a fa¬ 
vor de la dignitat de les persones. A 
totes elles i als mitjans de comuni¬ 
cació que ens ajuden a difondre qui 
som, per què hi som i què fem, els 
agraïm el seu suport. Perquè essent 
Xarxa fem nostre l’expressió: ‘Ta so¬ 
lidaritat, la nostra millor força!”. 


canviaran, allà cadascú. No dema¬ 
nem ni el vot per ningú, ni l’absten¬ 
ció, només lluita. Demanem lluita 
perquè és quan plantem cara i de- 
sobeïm quan els canvis passen. Com 
va passar a Gamonal, o a Can Vies i 
així pot passar demà a la teva feina 
davant d’hores que no es paguen; al 
teu institut davant de proves injus¬ 
tes, a casa teva davant del llogater, 
davant de la policia quan et dema¬ 
na papers i davant del gallet que vol 
magrejar-te. En resum: planta’ls-hi 
cara, lluita i continua lluitant, però 
no tu sola, lluita amb la teva famí¬ 
lia, amb els teus amics i amb els teus 
companys. 

Perquè no aguantem més aquest 
sistema que ens mata de misèria, 
diem rpou! Guanyi qui guanyi les 
eleccions, continuarem al carrer, 
lluitant contra els criminals que 
arruïnen les nostres vides. Perquè 
juntes ho podem tot, ara ens toca a 
nosaltres. 


CARTA 

La traïció 


Ouico Bastida, Sants 

J a fa setmanes que la patronal 
està, d’acord amb el govern, 
preparant el nou pacte social. 
Un pacte social en què els di¬ 
rigents de CCOO acceptaran usar el 
PNB (Producte Nacional Brut) com a 
base de referència pels increments 
salarials. És una antiga reivindicació 
de la patronal CEOE que mai CCOO 
havia acceptat, ja que el PNB és una 
xifra encara més manipulable per la 
patronal que l’IPC (índex de Preus al 
Consum). 

Els dirigents de CCOO, com ja fa 
anys que fan, se saltaran —sense con¬ 
sultar als seus afiliats— els acords 
congressuals del seu propi sindicat 
per poder seguir gaudint del recol¬ 
zament del gran capital, que és el 
que els hi ha imposat actuar com a 
grans reformistes del sindicalisme de 
classe. 

A causa del gran dany fet pel refor¬ 
misme sindical els treballadors de les 
“contratas” de Telefònica-Movistar 
han degut anar a la vaga general. Va¬ 
ga que ha col·lapsat en moltes ocasi¬ 
ons els carrers de Barcelona i moltes 
altres ciutats de l’estat, i que té com 
origen el pacte social que va firmar 
Fidalgo —aleshores màxim dirigent 
de CCOO, i després assessor públic 
del PP—; pacte social que va obrir el 
procés de privatització de Telefònica, 
que ha passat de 75.000 treballadors 
a uns 30.000.1 com la feina s’ha de fer 
igual ara la donen a empreses escla- 
vistes, les “contratas” que obliguen a 
treballar fins a deu hores diàries i set 
dies per setmana, per 700 €, només 
declarant a la Seguretat Social de du¬ 
es a quatre hores diàries. 

Els dirigents del reformisme sin¬ 
dical no signaran la nova traïció fins 
després de l’i de maig per facilitar 
que els sindicats grocs (CCOO i UGT) 
tinguin seguidors a les manifestaci¬ 
ons que convoquen. La patronal vol 
que CCOO i UGT segueixin tenint 
afiliats, ja que així tenen als treballa¬ 
dors més fàcilment controlats. 

Però cada vegada està més clar que 
els treballadors poden afiliar-se a un 
sindicat i després votar a altres opci¬ 
ons sindicals, com està passant a cen¬ 
tenars i milers de casos en les elecci¬ 
ons sindicals en curs. S’afilien a CCOO 
0 UGT perquè la patronal no els mar¬ 
gini, però aprofiten el vot secret per 
a recolzar als sindicats de classe que 
són els que lluiten i poden defensar 
els interessos dels treballadors. 

Aquesta realitat, que ens recorda 
malauradament al sindicalisme ver¬ 
tical de l’etapa feixista de la dictadu¬ 
ra franquista, ha de ser denunciada 
com a primer pas per a construir el 
nou sindicalisme de classe que, tan 
a Catalunya com a la resta de l’estat, 
necessitem. 


MICRO OBERTA Envia’ns el teu escrit a laburxa@gmail.com 

Cinc punts sobre la política actual (i el que ha d'arribar) 

Actualitat I 3 


La comunitat educativa de Sants 
continua mobilitzada 


Ester Rams. Sants. 


E l darrer dissabte d'abril, el 
parc de l'Espanya Industrial 
es va tenyir de groc, per se¬ 
gon any consecutiu, en mo¬ 
tiu de la Jornada lúdica i reivindica¬ 
tiva per l'educació pública. 

Unes 250 persones, moltes 
d'elles infants, van acudir a la 
convocatòria de l'Assemblea gro¬ 


ga, un espai que enxarxa famí¬ 
lies, mestres i alumnat de gairebé 
tots els centres educatius públics 
de Sants, des de les escoles bres¬ 
sol fins als instituts. 

Enguany 9 escoles van orga¬ 
nitzar nombroses activitats, en¬ 
tre les que destaca el muntatge 
d'una tirolina per part de l'es¬ 
cola Pràctiques, una xocolatada, 
els contes de l'escola Bressol l'Es¬ 


quirol i una representació teatral, 
de l'alumnat de l'institut Lluís 
Vives. Des de l'Assemblea Groga 
es valora positivament la jornada 
i ja es posa la vista en el proper 
curs en què caldrà posar moltes 
energies per fer front a la LOMCE 
ilaLEC. 

Primer assalt contra la LOMCE 

Però no caldrà esperar fins al pro¬ 


per curs per fer insubmissió a la llei 
Wert. Del 4 al 15 de maig tindran 
lloc, per primera vegada des l'apro¬ 
vació de la llei, les proves diagnosti¬ 
ques de 3r de primària. 

La Xarxa d'Escoles Insumises, 
que aplega més de 30 escoles, i 
altres àmbits de la comunitat 
educativa són molt crítics amb 
aquesta avaluació externa, que 
és vista com una manera de fo¬ 


mentar la competitivitat entre 
centres, penalitzar les propostes 
pedagògiques alternatives així 
com estigmatitzar els alumnes 
que treguin pitjors resultats. Des 
d'aquest espai crític s'ha cridat al 
boicot, un boicot que només po¬ 
den fer les famílies no portant els 
seus fills o filles a l'escola el dia 
en què es facin les proves. 


L’escola Perú canvia el seu 
nom d’origen franquista 



SERGI RUGRAND/KRANSYIBCN 


Laia Castells, Sants 


L 'Escola Perú (c/ Sagunt, 92) 
es canvia de nom amb l'ob¬ 
jectiu d'eliminar el vincle 
d'unió amb el franquisme. 
L'origen del nom de l'escola no pro¬ 
vé del país d'Amèrica del Sud, sinó 
del nom d'un vaixell de guerra del 
bàndol nacional que feia de presó 
al Port de Barcelona. El nou nom de 
l'escola és Cal Maiol, que recupera la 
denominació de l'antiga finca on es 
troba el centre. El curs escolar 2014- 
2015 ha sigut especial per l'escola de 
primària Cal Maiol, ja que a més de 
canviar-se nom, ha celebrat el seu 
75è aniversari i s'han fet importants 
reformes a l'edifici. 


El "75è” aniversari 

L'escola ha celebrat el 75è aniversari 
durant aquest curs 2014-2015 perquè 
pensaven que s'havia fundat l'any 
1939. Però enguany s'ha descobert 
que el centre educatiu va néixer 
l'any 1936 amb el nom Grupo Esco¬ 
lar 38, que posteriorment va canvi- 
ar-se a Escola Atenes per petició del 
professorat. Per tant, va funcionar 
durant la Segona República Espa¬ 
nyola i la Guerra Civil, i el 19 de ju¬ 
liol de 1939 -en acabar la guerra- el 
règim franquista va anomenar-la 
Grupo Escolar Perú. Aquest nom al- 
ludia a un símbol franquista, com 
molts altres centres educatius que 
també van ser obligats a canviar el 
seu nom per Uruguai, Calvo Sotelo, 
Víctor Pradera, etc. 

Arran de la celebració del 75è 


aniversari de l'escola, molts 
exalumnes han facilitat informa¬ 
ció del passat del centre escolar. 
El claustre de professors ha creat 
un blog (http://peru75aniversari. 
blogspot.com.es/) on pengen les 
fotografies, relats d'experiències 
personals i altres dades que els 
van arribant per tal de recons¬ 
truir la història de l'escola. 

L’escola Perú durant la 
República 

A més de les nombroses aportaci¬ 
ons dels exalumnes sobre la histò¬ 
ria de l'escola, els mestres del centre 
han investigat per la seva banda: hi 
ha moltes dades del centre que van 
desaparèixer quan va cremar-se 
l'Arxiu de Sants durant la Guerra 
Civil, però el Col·legi d'Arquitectes 
els ha facilitat els plànols de l'esco¬ 
la durant la República i el dietari del 
capatàs que portava les obres. L'es¬ 
cola inicial va construir-se durant 
la República aprofitant els edificis 
existents de Cal Ros Maiol. El docu¬ 
ment del projecte recuperat pel Col- 


legi d'Arquitectes explica que l'es¬ 
cola tenia “les màximes condicions 
pedagògiques que poden obtenir-se 
donades les exigències del solar i les 
dels edificis existents''. El centre es¬ 
colar disposava d'un terreny molt 
més extens que l'actual, de 2900 
metres quadrats aproximadament, i 
tenia la porta d'entrada principal al 
carrer Olzinelles. A més, era un pro¬ 
jecte molt ben equipat ja que tenia 
dos edificis, un pati i una plaça, un 
gimnàs amb dutxes i vestuari, un 
hort, una aula de dibuix i un museu. 

En acabar-se la guerra, els fran¬ 
quistes van cedir més de la mei¬ 
tat dels terrenys de l'escola a l'Es¬ 
glésia, que se'ls va anar venent, i 
actualment només li queda una 
petita part. L'altra part del ter¬ 
reny, van retornar-la a la família 
propietària, que durant el fran¬ 
quisme cobrava 15.000 pessetes 
mensuals pel lloguer de l'edifici, 
i en canvi el sou dels mestres era 
de 5.000 pessetes anuals. 


Sant lordi en llengua de signes 



Durant l'esdeveniment, hi va haver una mostra dels llibres que es van presentar, de la col·lecció Ginjoler i 
del grup ILLESCAT, entre d'altres. 


lordina Sànchez Amat 

Cinc persones sordes van 
explicar el 25 d'abril a Can 
Déu (Les Corts) la seva 
experiència com a escrip¬ 
tores a una setantena de 
participants a la Jornada 
Escriptors Sords, organit¬ 
zada per l’Associació per 
la Difusió de la Comunitat 
Sorda ADCS-DifuSord. 


El faristol fa nosa, i l'enretiren, 
perquè tapa les explicacions de 
Félix-Jesús Pinedo Peydró, que re¬ 
passa les seves múltiples obres. 
Signa en llengua de signes es¬ 
panyola (LSE, és de Madrid) i, 
malgrat que bromeja dient que 
està jubilat, quan se li pregunta 
si continuarà escrivint, se'l veu 
amb corda per estona. Ha fet de 
tot: poesia, l'autobiografia Una 
voz para un silencio, dos diccio¬ 
naris d'LSE, i sobretot divulgació 
històrica, entre altres formats a 


través del còmic. 

L'obra del també madrileny An¬ 
drés Rodríguez la presenta Sílvia 
Ferrando, de l'organització: 35 vi¬ 
des de persones sordes emblemà¬ 
tiques de l'estat, una recuperació 
de la memòria imprescindible 
per a un col·lectiu minoritari i 
minoritzat que, com a tal, no ha 
escrit la història. 


La sala s'endinsa aleshores en 
un univers més íntim, en què Pe- 
pita Cedillo explica els seus inicis 
com a escriptora, quan les compa¬ 
nyes logopedes del CREDAC Pere 
Barnils van animar-la a explicar 
la seva experiència. Hi ha poques 
logopedes sordes, però un llibre 
pot arribar a qualsevol llar amb 
infants sords. El seu testimoni, 


plasmat a Hàblame a los ojos i 
Mira lo que te digo, és el d'una 
persona que ha anat reduint l'es¬ 
pai que ocupa l'orella en la seva 
concepció de la sordesa i de si 
mateixa. Conscient, com Rodrí¬ 
guez, del paper d'aquestes con¬ 
tribucions, és contundent: calen 
més llibres escrits o signats per 
persones sordes. 

La presentació d'Imma Codor¬ 
niu es manté en el mateix clima. 
Ens traslladem, però, a un poble 
de Tortosa, on va viure fins que, 
als sis anys, va anar a Barcelona 
per ingressar a una escola per a 
sords. Allà, La nena que no deia 
hola va aprendre la llengua de 
signes catalana (a través dels 
companys sords), i va ser gràcies 
a aquesta llengua que també va 
poder començar a identificar les 
paraules de la llengua oral. 

La darrera presentació és la 
del llibre en construcció de Ra¬ 
fel Tixé, el més jove de tots, que 
amb l'obra vol recalcar la riquesa 
de les disCapacitats. L'explicació 
del procés seguit per elaborar el 
llibre i estructurar-lo és un bon 
exemple perquè més persones 
sordes s'animin a emprendre 
també un camí literari. 

Durant les pauses que es van 


produint entre les ponències, 
Marta Vinardell, d'ADCS-Difu- 
Sord, explica les seves vivències 
amb els llibres dels ponents: el 
descobriment als 18 anys d'una 
perspectiva que desconeixia de 
la sordesa, a través d'El Sordo y 
su mundo, del Fèlix, l'aprofundi¬ 
ment en els sentiments a través 
de la mirada de la Pepita, l'apas¬ 
sionament que la va fer passar-se 
d'estació de tren tot llegint l·Im- 
ma, i l'esperança pel projecte del 
Rafel en conèixer la iniciativa... 

Les notes a peu de pàgina de la 
Marta posen en relleu el paper 
d'aquests testimonis en la resta 
de persones, sordes i oients. 

Segueixen els judicis pex l'#EfecteCanVies 
amb noves sentències condemnatòries 


El Grup d'Habitatge 
de Sants atura un 
desallotjament 


Can Vies 


1 14 d' Abril, van ser jutjades 
13 companyes en un judici 
que va durar 5 dies. 

La sentència ha sigut d' 
entre un any i un any i mig per a 13 
companyes i 5 anys sense entrar al 
país per a una altra. 

Cal recordar que 4 companyes de 
r efecte Can Vies han sigut senten¬ 
ciades a més de 2 anys de presó i 
poden entrar en els pròxims mesos 
o setmanes. 

Retornant a les últimes sentèn¬ 
cies, 5 anys sense entrar al país per 
no tenir la nacionalitat son 5 anys 
de trencament amb els cercles més 
propers, amb els lligams més ín¬ 
tims que has fet durant els últims 
anys, significa aturar i canviar d’un 
dia per T altre la petita vida que t’ 
havies intentat muntar. 

Desenes de companyes condem¬ 
nades amb antecedents equival a 
una voluntat per part del poder d’ 
eliminar i acabar amb la dissidèn¬ 
cia, de suprimir la gent que fa pos¬ 


sible victòries com les de Can Vies, 
que atura desnonaments, projectes 
especulatius, que intenta fer amb 
la seva vida alguna cosa més que 
treballar i consumir. 

Que pot voler dir tenir antece¬ 
dents? 

Un cop tens antecedents, la teva 
llibertat, si es que algun cop ha 
existit, volen que es redueixi a ser 
un “bon ciutadà”. Volen que tinguis 
present que qualsevol petita desvi¬ 
ació de comportament et pot por¬ 
tar a la presó. Cal tenir en compte 
totes les pressions psicològiques 
que comporta això... 

La teva ment pot arribar a con- 
vertir-se amb la policia més repres¬ 
sora que mai has arribat a conèixer, 
una veu interior que et reprimeix 
velant per la teva llibertat, que t' 
agovia, t' angoixa, t' avalua tota 
acció o possible acció que et pu¬ 
gui passar pel cap, ja sigui beure 
una cervesa al carrer, jugar a pilo¬ 
ta desobeint les lleis del civisme o 
assistir a una manifestació... Seria 
un exemple dels efectes psicològics 


que pot provocar la por i T amenaça 
constant de la privació de llibertat, 
si es que existeix la llibertat. 

Un cop feta Y explicació de T 
actualitat” repressiva de V efecte 
Can Vies i donat alguna breu, molt 
breu idea d’un exemple de com pot 
afectar la repressió a nivell psíquic 
volem deixar clar que no som les 
úniques en patir-la. 

Nosaltres, les de Y efecte Can Vies 
som 84 que anirem sent jutjades 
però com nosaltres també es tro¬ 
ben les companyes condemnades 
a 3 anys de presó del Parlament, les 
de la vaga general del 29-M, les dels 
1 de Maig, les de Y Operació Pando- 
ra i Pinyata, amb 5 empresonades, 
acusades i tractades sota les lleis 
antiterroristes. 

Volem deixar clar que som mol¬ 
ta la gent que patim una repres¬ 
sió que sempre ha existit però que 
cada cop Y endureixen més, actu¬ 
alment ja hi ha companyes a presó 
acusades de terroristes les quals 
son allà, entre altres absurditats 
(per dir-ho d’alguna forma) per es¬ 


criure un llibre. No existeixen pro¬ 
ves, sinó indicis de proves. 

No volem causar pena ni llàsti¬ 
ma, volem conscienciar-vos i que 
vosaltres també ho feu amb el vos¬ 
tre voltant del que fan amb la gent 
que volem un món millor. 

Apostem per seguir teixint xar¬ 
xes de suport entre totes les oprimi¬ 
des que sofriu la “llibertat” de viure 
en la misèria. Perquè ja us podem 
assegurar que limitar-se a estudiar 
i treballar per a consumir brossa no 
garanteix una millor vida... 

Els teus problemes son els matei¬ 
xos que els nostres i sols amb la for¬ 
ça col·lectiva poden ser resolts i així 
ho estem demostrant. Ells ho saben 
i ho volen impedir tancant-nos en¬ 
tre 4 parets, enderrocant els nos¬ 
tres espais i prohibint llibres i es¬ 
crits per silenciar el missatge. 

La millor solidaritat amb les com¬ 
panyes és la vostra lluita al carrer, 
al treball a Y escola... 

Que no ens governi la por. 



Ix de Maig a Sants 



Manifestació Llibertaria del Matí a Sants . Mayu Ruiz / Krasnyi BCN 


Acció Llibertària de Sants 


E l primer de maig a Sants va 
començar bastant d'hora, a 
les 8 del matí unes quantes 
començaven a descarregar 
i muntar les barres, les paradetes 
i penjar pancartes per Tacte orga¬ 
nitzat per CNT-AIT i col·lectius lli¬ 
bertaris, Escuela Libre, TAssemblea 
antiespecista de Barcelona i Acció 


Llibertària de Sants. 

Cotxeres de Sants despertava ple¬ 
na de pancartes de diferents con¬ 
flictes laborals, com la del conegut 
conflicte de Movistar i d'altres no 
tant com el d'ambulàncies Domin¬ 
go. La barra on es servien begudes i 
entrepans vegans, poc a poc s'om¬ 
plia de gent mentre s'escoltava 
musica de fons, ja eren les 10 del 
matí, hora a la que començava Tac¬ 


te. Dintre ja estaven enllestides les 
distris de llibres i roba, mentre que 
a fora els endarrerits acabaven de 
muntar-les. 

Cap a les 11 començaven els di¬ 
ferents parlaments. Des de CNT 
es va parlar de com l'acció directa 
sense intermediaris quan existeix 
un conflicte laboral, et fa canviar 
d'una posició defensiva quan no 
plantem cara, a una posició de for¬ 
ça quan ens plantem aconseguint 
resultats que pocs esperarien, com 
és el cas d'hotels Catalonia que a 
base de reivindicacions de poques 
van haver de readmetre a una per¬ 
sona i millorar les condicions la¬ 
borals. Van esmentar també el cas 
argentí dels petrolers de Las Heras, 
on al 2006 fruit d'una lluita sindi¬ 
calista que lluitava per les condi¬ 
cions laborals, va morir un policia; 
després d'això treballadores afron¬ 
ten penes de cadena perpetua. Més 
tard van haver-hi parlaments de 
dos membres d'Acció Llibertària, 
parlant sobre la independència i 
els nous partits polítics. Fent èm¬ 
fasis en l'aprofitament que els par¬ 
tits han tret d'una lluita que va co¬ 
mençar al carrer, i extrapolant-la 
a la resta de lluites que els partits 
intenten fer seves pels seus propis 
interessos. Com anarquistes hem 
de desemmascarar els interessos 
dels polítics, per fer veure que el 
canvi des de les institucions no 


serveix per a res, incloent als nous 
com la CUP o Podemos. L'altre com¬ 
pany en un to més monologuista 
va acabar de lligar aquesta crítica 
comparant les diferents polítiques, 
la institucional seva, o l'anarquista 
de carrer, la forma real de fer pres¬ 
sió davant problemàtiques comu¬ 
nes. En aquests parlaments també 
van parlar companyes sobre la pro¬ 
blemàtica actual de l'habitatge, tot 
fent una crònica històrica de les di¬ 
ferents vagues de lloguer de princi¬ 
pis de segle passat, i acabant amb 
l'explicació del grup d'habitatge de 
Sants, nascut al 2015, que comença 
a afrontar els primers problemes. 
També es van mencionar les lluites 
animalistes, i altres d'importància 
molt actual com és el cas de les 
encausades pel parlament, on l'Au¬ 
diència Nacional ja ha demanat 
l'ingrés a presó. 

Mentre les companyes parlaven, 
d'altres començaven a preparar la 
paella vegana, que després de la 
manifestació, moltes de les assis¬ 
tents gaudirien. Al voltant de la 
una del migdia, 500 persones van 
recórrer carretera de Sants fins a 
Collblanc, baixant fins a Sta Eula- 
lia i tornant pel carrer Constitució 
pujant després per Olzinelles. Una 
manifestació tranquil·la que no va 
parar de cridar consignes, a favor 
de les treballadores i les preses i en 
contra de l'Estat. 


Gzup d'habitatge de Sants 


El matí del dimarts 31 de març de 
2015, el Grup d'Habitatge de Sants 
va realitzar la seva primera acció 
contra un desallotjament. Es trac¬ 
tava d'un cas urgent en el qual el 
sub-arrendatari d'un company pre¬ 
tenia fer-li fora de casa l'endemà, 
donant l'avís amb una setmana 
d'antelació. 

Un grup de companys es van col- 
locar a la porta de l'edifici, a Olzine¬ 
lles 86, per denunciar els fets, i un 
altre grup va pujar al pis del com¬ 
pany per intentar negociar amb el 
sub-arrendatari la permanència en 
la casa, a més a més de la condició 
de que el sub-arrendatari comences 
a assumir el pagament de la seva 
part de l'habitatge. Durant més de 
dues hores es va mantenir l'acció, 
tant dintre com fora, repartint infor¬ 
mació del cas a la gent que passava 
pel carrer. 

La pressió en el carrer i en la casa 
va funcionar, i vam aconseguit col- 
locar a les companyes en una molt 
bona posició per a negociar. Això ha 
permès a les companyes es quedin a 
casa, es rebaixi el lloguer, que una 
de les dues minúscules habitacions 
de la casa passin a ser només una, i 
per tant, que es pagui per persona, 
dependent de la mesura de l'habita¬ 
ció i a més a més que el subarrenda- 
tari comenci a pagar la seva part del 
lloguer. 

L'acte ha servit també per a que 
s'hagi apropat gent a parlar del sus 
problemes d'habitatge. Pel que es¬ 
tem observant, és una problemàtica 
molt comuna i haurem de treballar 
per abordar-la d'una manera eficaç. 
Us recordem que el Grup d'Habitat¬ 
ge de Sants es reuneix cada diumen¬ 
ge a les i8.3oh a l'Ateneu Llibertari 
de Sants. 


la cel 

DE QUÈ SERVEIX 

SI NINGÚ NO HO 
EXPLICA? 

Per 75€ Tany rebràs la Directa 

L'Assemblea 
de Supozt de les 
Encausades d 1 Aturem 
el Pazlament 
contempla varis 
escenaris per evitar 
l'ingrés a presó 
de les 8 condemnades 


Redacció, Sants 


E l dijous 30 d'abril es 
va anunciar que les 8 
condemnades d'Atu- 
rem el Parlament 
havien d'ingressar a 
presó en un marge 
de 10 dies. Recordem que aquestes 
persones van ser absoltes per l’Au- 
diència Nacional, però a causa del 
recurs presentat al Tibunal Surpem 
8 varen ser condemnades a tres 
anys de presó. 

En les comunicacions que van re¬ 
bre les advocades s’indica que les 
notificacions d’ingrés s’han d’en- 
tregar personalment a cadascuna 
de les persones condemnades, és a 
dir, que el plac de 10 dies per ingres¬ 
sar a presó començarà a comptar a 
partir de l’arribada de les notifica¬ 
cions personals. És molt probable, 
doncs, que les notificacions siguin 
entregades en dies diferents, la 
qual cosa comportaria diferents lí¬ 
mits d’ingrés a presó. 

El tancament de l'edició impresa 


del número de maig de LA BURXA 
ha estat durant la primera setmana 
d'abril, quan estava previst presen¬ 
tar la demanda d’indult a l’Audi¬ 
ència Nacional. Aquesta demanda 
pot deturar l’entrada a presó, si així 
ho decideix l’Audiència, a l’espera 
de la resolució de l’indult al Consell 
de Ministres. Així doncs, l’entrada a 
presó es podria produir en un plac 
de dues setmanes, vàries setmanes 
o mesos o, inclús, més d’un any. 

L’indult que es demanarà, fruit 
d’un debat col·lectiu entre les con¬ 
demnades, serà a la totalitat de la 
condemna, per a totes les persones 
condemnades i per raons políti¬ 
ques. En els propers dies l’Assem¬ 
blea de Suport de les Encausades 
d'Aturem el Parlament emetrà un 
comunicat explicant-ne els detalls 
i el seu posicionament. Tal com 
anuncia aquesta assemblea en el 
seu blog: “Ara és el moment de pre¬ 
parar-nos pel que pugui succeir; 
resteu atentes a noves informaci¬ 
ons i convocatòries”. 



SERGI PUJOLAR/KRANSYIBCN 



Tens un negoci 
o ets una associació de Sants? 

Anuncia’t 
a La Burxa! 

* 

Consulta les tarifes 
a laburxa.cat o escriu-nos a 
laburxa@gmail.com 


Festival Artescape, 10 anys 



Sergi Rugrand/ Krasnyi BCN 


Redacció, Sants 


E l dissabte 25 d’abril del 2015 
es van celebraran els 10 
anys del projecte social que 
va donar lloc al Festival ju¬ 
venil d’arts de carrer ARTESCAPE al 
recinte de Can Batlló. Hi van asistir 
més de 500 persones entorn d’ac¬ 
tivitats gratuïtes on participaven 
veïns i veïnes del barri: tallers de 
graffïti, de percussió i de circ. També 
hi havia, tot el dia, una exposició 
sobre el projecte i el graffïti a Barce¬ 
lona. Més d’una vintena de graffï- 
ters professionals van deixar la seva 
empremta en persianes i murs (bloc 
1 i bloc 12), destacant el mur de Roc 
Blackblock, en una paret del bloc 11. 
A la tarda, una desena de rapers, al¬ 
guns històrics del Festival, van can¬ 
tar els seus temes, fent-hi aparició 
gent com Poker d’Asos, Felino Skizo, 
T-Banza o La Prensa Negra. Altres 
col·laboracions destacades van ser 
el grup Brincadeira que va fer el ta¬ 
ller del matí i l’actuació de cloenda, 
fent vibrar a tothom amb el seu úl¬ 
tim espectacle “Evolution”. 

Nascut el 2005 d’un projecte més 


ampli anomenat “punt de pARTida 
Jove”, l’activitat vol facilitar, per mit¬ 
jà de l’art, la inclusió de joves amb 
menys oportunitats a activitats del 
barri de tipus artístic. Durant les edi¬ 
cions, anteriors i després d’una pau¬ 
sa els dos darrers anys per manca 
de finançament, el Festival s’ha re¬ 
novat amb la voluntat de romandre 
com una activitat destacada dins el 
panorama de la cultura urbana de 
Barcelona. Artescape s’ha realitzat 
enguany gràcies a la col·laboració 
desinteressada de tots els artistes i 
se sosté a partir de l’experiència de 
més de 40 sessions al carrer en 14 es¬ 
pais diferents que han fet conviure 
el circ, la percussió, el graffïti, el hip 
hop, el rap, la batucada i la capoeira, 
sota el paraigües d’un singular pro¬ 
jecte social. 

Fins avui, el festival ARTESCA¬ 
PE ha donat cabuda a més de 2000 
joves que practiquen les arts de 
carrer i ha exercit de plataforma 
musical per a més de 125 joves can¬ 
tants de rap emergent d’entre 12 i 25 
anys. Ha afavorit la socialització de 
més de 500 joves a partir de la seva 
vinculació a activitats artístiques 


de diferent tipus. Més resultats del 
projecte també es poden copsar 
amb les activitats teatrals que duu 
a terme l’associació a l’Institut Joan 
Coromines, on desenvolupa la seva 
principal tasca social. Allà, gràci¬ 
es a unes beques d’aprenentatge, 
es porten a terme tallers de teatre 
dins i fora l’horari escolar i projec¬ 
tes d’intercanvi juvenil europeu. 
En aquest sentit, a finals d’agost 15 
alumnes del centre participaran en 
una trobada europea a Sants, amb 
més de 40 joves vinguts d’Itàlia, 
Polònia i Alemanya que realitza¬ 
ran un espectacle teatral i de dansa 
amb el títol “Buscar una sortida”. La 
idea és que es pugui presentar a les 
festes majors. 


Encimenten el refugi 722 
al carrer de Burgos 


Agus Giralt, Sants 


E l dimarts 3 de març durant 
el Plenari del Districte de 
Sants-Montjuïc, ERC pro¬ 
posava: “prendre les me¬ 
sures necessàries per protegir els re¬ 
fugis abans de la seva destrucció per 
part de les empreses constructores”. 
Una proposició que va ser aprovada 
amb els vots favorables de totes les 
forces. Tota una declaració d’inten¬ 
cions, en principi molt positiva per 
la defensa del patrimoni. 

El tema dels refugis havia tornat 
a l’actualitat quan a principis de 
febrer, durant les obres del carrer 
de Burgos el refugi 722 va sortir a la 
llum. Després que el Servei d’Arque¬ 
ologia de Barcelona retirés la runa 
que tapava l’accés van trobar una 
galeria d’uns 10 metres de llargada 
construïda a una profunditat d’en¬ 
tre 6 i 8 metres. Un refugi que se¬ 
gons es desprèn de l’estudi no es va 
arribar a terminar. Un estudi que ja 
presagiava el final de la història. El 
27 d’abril les xarxes socials bullien 
amb una nova noticia, el refugi 722 


havia sigut omplert de ciment, fent 
impossible una futura recuperació. 
Una obra que es va fer ben d’hora 
al matí, i que no va rebre la visita de 
cap alcalde, un fet destacable en els 
darrers mesos. 

La polèmica dels refugis no és no¬ 
va. L’any 2007 tot i els advertiments 
veïnals sobre l’existència d’un re¬ 
fugi a la plaça Navas del Poble Sec, 
es van iniciar les obres d’un apar¬ 
cament. Uns advertiments que ni 
l’ajuntament socialista de Jordi He¬ 
reu ni la regidoria d’Imma Morale- 
da, van prendre en consideració. La 
promotora de l’obra va encarregar 
un estudi que va determinar, errò¬ 
niament, que no era un refugi, sinó 
canonades de sanejament. Però en 
contra de les previsions de l’Ajunta¬ 
ment i la constructora el refugi 262, 
va aparèixer sent l’inici d’un monu¬ 
mental despropòsit que va finalitzar 
de la pitjor manera per al veïnat, 
amb la constructora en suspensió 
de pagaments, la plaça empantane- 
gada durant dos anys i finalment el 
refugi enrunat. 

Aquell mateix any es va aprovar 
la llei de la Memòria històrica i el 
Districte de Sants-Montjuïc va apro¬ 


var una moció en pro de l’estudi i 
la conservació dels refugis antiae¬ 
ris. Des de l’oposició, l'avui Segona 
Tinent d’Alcalde, Sònia Recasens, lla¬ 
vors regidora adscrita al districte de 
Sants-Montjuïc per CiU, proposava 
a la Comissió de Cultura, Educació 
i Benestar de l’Ajuntament de Bar¬ 
celona: “Que es reguli a la ciutat de 
Barcelona què s’ha de fer amb els re¬ 
fugis, ja que no hi ha cap normativa. 
Demanem que els experts, els que 
en saben, determinin quins han de 
ser els criteris a l’hora de preservar 
els refugis i així realment poder ac¬ 
tuar de manera concreta” 

Doncs bé, des del 2008 fins a l’ac¬ 
tualitat, tot i lleis, mocions i pro¬ 
postes votades de forma favorable 
a l’estudi i conservació dels refugis, 
només a Sants, Hostafrancs i la Bor- 
deta s’han destruït, com a mínim el 
15 al carrer Sagunt, el 397 al carrer de 
Noguera Pallaresa, el 741 al carrer 
de la Espanya Industrial, el 742 al 
carrer de Juan Bravo, el 870 al carrer 
Consell de Cent, el 877 al passatge de 
Toledo i el 722 al carrer Burgos. I els 
refugis del carrer Roger i de Juan de 
Sada encara perillen. Quins seran 
els següents que es destruiran? El 
615 o el 669 al carrer Constitució? 

CAP A UNA APOSTA POLÍTICA 
DELS AFECTES 


Per a la poeta nicaragüense Gioconda Belli, la 
solidaritat és la tendresa dels pobles. A nosal¬ 
tres, l’equip de La Burxa, des de l’experiència de 
la vida en col·lectiu, ens agradaria afegir que 
entenem la solidaritat no només com una acció 
cap a enfora, sinó com un acte reflexiu, cap a 
nosaltres mateixes, individualment i col·lectiva, 
i cap al nostre entorn més immediat. La soli¬ 
daritat entesa, també, com un teoria i pràctica 
dels afectes i les cures, d'exercici micro d’au- 
toestima, sentiment de pertinença, empatia i 
suport mutu. 


Elba Mansilla 


Micropolítica dels grups 

El nostres barri és un bon exemple de territori habitat per 
nombroses experiències comunitàries que es reivindiquen 
com a horitzontals, assembleàries i autoorganitzades, front la 
verticalitat i el dirigisme de les propostes de participació ciu¬ 
tadana tutelades per Tadministració. Una forma de praxis po¬ 
lítica que associa la transformació d’una situació concreta — 
com per exemple, okupar habitatges, autogestionar un centre 
social o publicar un periòdic de comunicació popular— amb 
la transformació individual i col·lectiva a partir i mitjançant 
l'activitat que es realitza. 

En aquesta doble direcció, en la combinació entre micro i 
macro política, és on recau la major dificultat. A propòsit d’un 
col·lectiu que treballa en l’àmbit de l’agroecolgia: “un grupo 
puede desarrollar un cuidado hasta por el menor de los gestos, 
estar atento a las rotaciones, a la fertilización de los cultivos 
para evitar el agotamiento del suelo, a los calendarios de si- 
embra y su asociación (...). Y a la vez ser màs o menos incapaz 
de ejercer ese cuidado respecto a su pràctica colectiva. Incapaz 
de pensar que existe igualmente una ecologia del grupo y que 
ésta requiere técnicas y saberes singulares con vistas a cuidar, 
nutrir y cultivar el biotopo colectivo” 1 . Tot sovint, la urgència 
dels esdeveniments de la macropolítica, fa que descuidem la 
importància de les petites coses, de dimensió micro del treball 
col·lectiu. 

Equips sostenibles 

L’ecologia de les pràctiques col·lectives fa referència a to¬ 
tes les mesures que l'equip desplega per afavorir i millorar 
les condicions i les relacions als grups humans. Convertir 
els col·lectius en equips sostenibles requereix d’un conjunt 
d'instruments teòrics i pràctics que serveixen per facilitar la 
comunicació interna i fer fluir la informació a totes les per¬ 
sones que en formen part; afinar la manera de mirar per fer 
visibles les diferències —que poden ser, per esmentar-ne al¬ 
gunes, per raó de gènere, origen geogràfic, edat, salut o clas¬ 
se social— i ser més respectuoses amb la diversitat; i, final¬ 
ment, implementar mesures internes orientades a prevenir 
i corregir les dinàmiques regressives identificades—mas¬ 
clistes, sexistes, autoritàries, entre d'altres—. La construcció 
d’equips sostenibles és, en definitiva, un treball col·lectiu 


progressiu i intern fonamentant en els valors de la cura, la 
igualtat, l’equitat de gènere i la diversitat com a elements 
fonamentals per a la transformació social. 

Treball de Processos 

A Catalunya, a poc a poc, han anat apareixent col·lectius que 
treballen per formar, acompanyar i facilitar la creació de 
grups sostenibles des de la perspectiva del Treball de Proces¬ 
sos (TP). Experiències com els tallers “Desplegant la capacitat 
creativa dels grups” de la cooperativa Fil a l'agulla, o les di¬ 
verses edicions del curs “Explorant les masculinitats” que ha 
impartit l’Associació Cúrcuma a La ciutat invisible, són un 
exemple d’aquesta proposta d'intervenció comunitària. 

A banda de l’experiència professional d’aquests dos projec¬ 
tes, cada cop més està transcendint part de la metodologia del 
TP per a què els col·lectius disposin de les eines necessàries per 
autogestionar-se el treball intern. 

Ens referim a metodologia vinculada a millorar, per exem¬ 
ple, la comunicació interna i l'accés a la informació, posant 
en pràctica la rotació en els rols de moderació, facilitació i re- 
latoria, amb l’objectiu d’evitar la concentració de poder i les 
especialització de gènere, i per facilitar la participació de to¬ 
tes les persones a les assemblees. Al·ludim, també, a les eines 
que promouen els lideratges col·lectius i l’intercanvi de rols 
i funcions, per promoure la distribució de totes les tasques i 
funcions —tant les generadores d’estatus, com les que patei¬ 
xen menor reconeixement— i anivellar els diferents graus de 
coneixement i expertesa més enllà de l’experiència i la vete- 
rania. Finalment, fem referència a les relacions de poder dins 
del grup, a la manera com els rols de gènere o les relacions in- 
terpersonals, la trajectòria personal de cadascú i cadascuna de 
nosaltres, les expectatives, els desitjós i les limitacions respec¬ 
te al col·lectiu afecten al conjunt del grup. El TP desplega nom¬ 
brosos recursos de facilitació de grups —com per exemple la 
formació de grups o comissions de treball de forma aleatòria, 
la realització dinàmiques participatives o la utilització de “pa- 
perògrafs”—, que busquen d’una banda desactivar els preju¬ 
dicis i apriorismes individuals per posar al mateix nivell totes 
les veus, propostes i opinions, i treure el màxim profit de la 
potència i creativitat del grup. 

El perquè de tot plegat 

Ens sembla necessari, sinó imprescindible, incorporar la pers¬ 
pectiva del TP i orientar-la a la transformació profunda dels 
nostres col·lectius i projectes. Volem impulsar processos de 
transformació social que generin il·lusió i facilitin la parti¬ 
cipació, ja sigui per autogestionar un centre social com Can 
Vies, publicar un periòdic com La Burxa o lluitar pel dret a un 
habitatge digne des de la PAH. I tot sovint, la pràctica activis¬ 
ta no deixa lloc per a la diversitat: si tens necessitats especí¬ 
fiques de salut o mobilitat, o tens persones a càrrec, ho tens 
difícil, o directament impossible, per participar. 

Creiem que hauria de ser prioritari en les nostres organit¬ 
zacions adoptar un model de funcionament horitzontal, des¬ 
centralitzat i equitatiu, que es converteixi en una alternativa 
organitzativa inclusiva amb la diversitat, front la verticalitat, 
l’especialització, la divisió sexual dels treballs i la concentra¬ 
ció de poder característiques de l’individualisme patriarcal 
capitalista. Si volem construir unes lluites sostenibles, cal que 
desenvolupem les eines necessàries perquè ningú no quedi 
fora, perquè tothom se senti reconegut, reconeguda. Perquè 
el projecte de vida comuna que construïm entre totes, sigui, a 
tots els nivells, sobre la base de la solidaritat, la confiança i el 
respecte per la diversitat. 


Creiem que hauria de ser 
prioritari en les nostres 
organitzacions adoptar un 
model de funcionament 
horitzontal, descentralitzat 
i equitatiu, que es conver¬ 
teixi en una alternativa or¬ 
ganitzativa inclusiva amb 
la diversitat 


i DD.AA (2010) Micropolíticas de los grupos:por una ecologia 
de lasprdcticas colectivas. Madrid, Traficantes de suehos. 

Pàg. 64. 


Col·lectius de referència: 

Fil a Vagulla 

Cooperativa nascuda al 2009 que es dedica, entre d'altres acti¬ 
vitats, a la facilitació de reunions, l'acompanyament i formació 
en matèria de desenvolupament organitzacional i a la resolució 
de conflictes. 

http://www.fila lagulla.org/ 

Associació Cúrcuma 

Entitat dedicada a la capacitació de grups per afavorir a la presa 
de consciència en la diversitat, acollint la multiplicitat d'identi¬ 
tats, desitjós i maneres de fer com a riquesa, i la creativitat com 
a motor de creixement. Treballem des d'una perspectiva de gè¬ 
nere,feminista i comunitària, 
https://asseu rcuma.wo rdp ress. com 

Els paperògrafs són una molt bona eina de posada en comú i visualització conjunta. // LaCol 


Les assemblees són l'instrument de debat i decisió més estès entre els col·lectius de base. // LaCol 

Ouin lloc ocupen 
els afectes 

als moviments socials? 


El taller “Amors (i desamors) als 
moviments socials” organitzat per 
La ciutat invisible va aplegar una 
vintena de persones amb ganes 
d’investigar i posar en comú com 
es gestionen les relacions afectives 
als projectes que aposten per la 
transformació social. 


Elba Mansilla 


D issabte 11 d'abril, a les 10 del 
matí, començava la sessió 
que s'allargaria fins pràcti¬ 
cament les 4 de la tarda. La 
sessió va arrencar amb una 
dinàmica de presentació 
que es dilataria gairebé 3 hores sense que les 
assitents gairebé ens n'adonéssim. Les pre¬ 
guntes que ens va suggerir la Irene S. Choya 
—l'educadora social feminista que va facili¬ 
tar la sessió— van obrir la llauna de la parti¬ 
cipació de pràcticament tot el grup: “què ens 
vincula als col·lectius on participem?'' “què 
ens aporten?'' “què hi aportem cadascuna de 
nosaltres?'' “quines pràctiques ens fan sentir 
bé?'' “quines no?''. 

D'aquesta manera, començava el taller en 
què ens endinsaríem en una nova visió de 
l'amor, del afectes, en les assemblees i els 
col·lectius. Una nova mirada cap a la dimen¬ 
sió relacional en què, com apuntava la femi¬ 
nista afroamericana bell hooks, “l'amor no 
és un sentiment, és allò que fem —per tant, 
una intenció i una acció.— Triem estimar. 
Triem com ho fem. L'amor, d'aquesta manera, 
pot tenir a veure amb expressar cura, afecte, 
responsabilitat, respecte, compromís i confi¬ 
ança. Es tracta de visibilitzar i construir altres 
formes de relacionar-nos aquí i ara, més ho¬ 
ritzontals, més justes''. 

El grup estava composat majoritàriament 
per dones, amb edats compreses entre els vint 
i els quaranta anys. Les participants formaven 
part de col·lectius alternatius diversos vincu¬ 
lats al moviment estudiantil, l'economia soli¬ 
dària, l'autogestió de la salut, la comunicació 
lliure o el feminisme, entre d'altres. Va resul¬ 
tar ben curiós posar en comú els sentiments 
que (ens) genera la vida en col·lectiu, que tot i 
que de vegades bascula entre l'ambivalència 
de l'estrès i la il·lusió, la por i l'esperança, tot 
sovint genera sensacions ben poc engresca¬ 
dores, com ara cansament, tristor, frustració 
o decepció. Van ser molt poques les persones 


que van parlar de la vida col·lectiva com a font 
d'alegria, sentiment de pertinença o enriqui¬ 
ment personal. Però aquestes (ens) contagia¬ 
ren l'entusiasme de l'enamorament a la resta. 

Paradoxalment, el que les participants vam 
afirmar que aportàvem a la vida col·lectiva 
era ben diferents. Les mateixes persones que 
parlaven del desgast que implica la vida en 
col·lectiu, lluny d'aportar-hi negativitat, con¬ 
tribuïen tenint cura del grup, tirant del carro, 
desenvolupant rols de mediació i conciliació, 
aportant realisme, capacitat de reflexió, visió 
estratègica, experiència, grans dosis d'il·lusió 
i, en general, molt de temps i moltes energies. 

Veien aquest desfassament entre el que 
sentim i el que fem, la pregunta que ens va 
assaltar fou la següent: en sabem, de viure en 
col·lectiu? Tenim prou recursos, per combatre 
les dinàmiques individualistes i masclistes 
del capitalisme patriarcal? 

A poc a poc, però, passada la primera fase 
de posar en comú neguits i malestars, el grup 
va anar recuperant idees, metodologia i pràc¬ 
tiques transformadores que cadascuna havia 
après al llarg dels anys d'activisme. A poc a 
poc vam anar omplint la caixa d'eines col·lec¬ 
tiva que cadascuna havia anat elaborant per 
combatre les jerarquies i les desigualtats que 
travessen les persones i els col·lectius. Ferra¬ 
mentes per combatre les desigualtats i, alho¬ 
ra, facilitar els espais de cura. Les dinàmiques 
emocionals foren les primeres propostes a 
posar-se damunt la taula. La rotació de tas¬ 
ques de secretaria, neteja i manteniment, la 
següent idea, orientada a combatre (part de) 
la divisió sexual del treball. Les refundacions 
i jornades internes, una de les accions més es¬ 
teses per superar moments de crisi i estanca¬ 
ment en els col·lectius. 

Més enllà de propostes i metodologia con¬ 
creta, una de les iniciatives més reivindicades 
fou, sens dubte, la necessitat de generar punts 
de trobada en contextos més distesos, de ce¬ 
lebració i plaer. Obrir espais relacionals ori¬ 
entats, únicament i simple, a trobar-se, a tro¬ 
bar-nos, per celebrar la comunitat que som, 
per conèixe'ns, reconèixe'ns i escoltar-nos. 
Això és, en definitiva, posar la cura, els afec¬ 
tes, l'amor, al centre de les prioritats de la vida 
en col·lectiu. 

A mode de conclusió, vam valorar la neces¬ 
sitat de socialitzar el coneixement de què dis¬ 
posem en matèria de treball de processos i fa¬ 
cilitació de grups, per proveir-nos d'eines que 
facin que l'acció radical sigui compatible amb 
la vida col·lectiva i la creació de comunitat. El 
camí cap a l'utopia d'una societat més justa 
i equitativa ha de passar necessàriament per 
transformar l'aquí i l'ara, mitjançant el crei¬ 
xement personal i col·lectiu. 



Moment del taller "Amors (i desamors) als moviments socials. // La ciutat invisible 


INVESTIGANT ALLÒ INVISIBLE 


«Algunes pistes que txobem que, potser, ens ajudin a 
transformar les nostres pràctiques quotidianes: 

PARAR Aturar-nos. Escoltar, el que diem i el que callem, les 

paraules i els cossos. 

OBSERVAR. Als i les altes, i a mi mateixa. 

ESCOLTAR. Hi ha llenguatges diferents. Tots diuen. 

FER-AMB. Acompanyar. Compartir el que sé, el que sabem. 
Reconèixer. Reconèixe’ns. Acollir, allò nou, allò diferent. 

DONAR ESPAI al que sentim, també a les intuïcions. 
Escoltar una altra vegada. 

TENIR CURA. Cuidar-se. Parar atenció. Teixir vincles. 
Sostenir. Temps i energia. 

ELS COSSOS al centre. Mirar-se. Ballar. Riure. Tocar-se. 
Descansar. Descansar també. Donar-nos permís. Alentir. 

RECONÈIXER el conflicte. No buscar culpables. Aturar. 
Ouè-passar-per a què-pugui-passar. 

DONAR-HI un sentit col·lectiu. Introduir canvis. Aprendre. 

DETECTAR inèrcies, fantasmes, monstres. Netejar la casa. 

Desempolsegar les catifes. Canviar de lloc els mobles. 
Reciclar allò que ja no serveix. Pensar juntxs per-què-avui. 

REVISAR la història. Oui es queda fora. Com ens veuen. 
Com ens veiem. Fer un relat comú. Incloure les crisis, les 
ruptures, les divergències. Un relat viu, en construcció. 

COM pensar i fer en col·lectiu. No és només sumar-hi. 

És alguna cosa més. 

INVENTAR Estructures també. 


ROTAR rols i tasques. No ser imprescindibles. Fer coses molt 
diferents. No cremar-se. Saber demanar ajuda. Ensenyar. 
Dedicar-hi temps. Reconèixer el valor del treball. 

De tot el treball. 

RECARREGAR energia. Trencar rutines. Moments només per 
a la trobada. Riure. Donar-nos permís de nou. 

FLEXIBILITAT. Obertura. No demanar massa. Respectar 
els diferents ritmes. Però responsabilitzar també. 

Comprometre’s. 

L’ESPAI. L’espai també diu, també acull. 

Tenir ganes d’estar-s’hi. 

NO VOLER abastar-ho tot. Resistir la urgència permanent. 
Aturar, una altra vegada. Assaborir el procés. 
Reforçar llaços. Estar juntes. 

CONTRUIR, aquí i ara, el que volem (ser ).» 1 


1. Extret de “Investigando lo invisible: amores (y desamores) en los movimientos sociales" d'Irene 
S. Choya a revista LaMadeja núm.4.Ed. Cambalache-Feminismos. Adapta i traduït al català per 
YElba Mansilla. 


Per saber-ne més: 

Bell Hooks (2000) “Claridad: darpalabras al amor". Disponible online a: http://revistas.um.es/ 
api/a rticle/view/i 63151/142031 

DD.AA. (2013) Amores"Revista LaMadeja núm.4.Ed. Cambalache. 

DD.AA. (2010) Micropolíticas de losgrupos. Para una ecologia de laspràcticas colectivas. 
Proyecto editorial Traficantes de Suehos. 

Obsexvacions de gènexe 
i dinàmiques emocionals: 
apoxtacions pex al cxeixement gxupal 


Elba Mansilla / Mercè Esteban 


1 Treball de Processos 
(TP), també anomenat 
psicologia orientada 
als processos, és una 
proposta d'interven¬ 
ció que integra diveses 
disciplines i utilitza 
nombroses tècniques 
per facililtar la trans¬ 
formació i el creixe¬ 
ment de les persones i els grups. La metodolo¬ 
gia del TP s'aplica a àrees diverses com ara el 
desenvolupament comunitari i organitzacio- 
nal, la capacitació en la diversitat i el lideratge 
grupal, la psicoteràpia i la facilitació de grups, 
entre d'altres. 

La capacitació en matèria de TP se centra, 
en primer lloc, en ajudar a prendre consicièn- 
cia de les formes diverses com les persones i 
els col·lectius percebem i vivim la realitat. En 
segon lloc, busca fer aflorar la dimensió emo¬ 
cional i relacional dels grups per fer visible 
aquesta dimensió, que és de gran ajuda per 
entendre i ubicar les diferents idees i posici- 
onaments de les persones dins del grup. El TP 
és una bona eina per abordar els conflictes, les 
relacions interpersonals i la diversitat dins de 
les organitzacions, ja que contribueix nota¬ 
blement a reconèixer la diversitat de visions 
i posicions, i el sentit de les mateixes, fet que 
facilita enormement superar les dificultats, 
créixer com a grup i fer més transitable el ca¬ 
mí cap als objectius del grup. A Barcelona, hi 
ha diversos col·lectius que es dediquen profes¬ 
sionalment al TP i socialitzen aquesta cultura, 
com per exemple la cooperativa Fil a l'Agulla, o 
l'Associació Cúrcuma. 

Feliçment, més enllà del treball professio¬ 
nal, algunes entitats del barri estan emprant 
de forma autònoma i autogestionada en 
aquesta direcció, per millorar el funciona¬ 
ment dels col·lectius. Ens referim al fons femi¬ 
nista La Fondona i la cooperativa d'habitatges 
La Borda, ambdós projectes vinculats a Can 
Batlló. Us convidem a conèixer les seves pri¬ 
meres passes cap al creixement grupal. 

Abordar l’estrès grupal 

El passat 28 de març, la cooperativa d'habitat¬ 
ge La Borda va realitzar una dinàmica emo¬ 
cional per abordar —i intentar rebaixar— la 
situació d'estrés del grup. La metodologia 
que van utilitzar va estar inspirada en la te- 


El camí cap a l'utopia 
d'una societat més justa 
i equitativa ha de passar 
necessàriament per 
transformar l’aquí i l’ara, 
mitjançant el creixement 
personal i col·lectiu. 

oria de la Comunicació No Violenta (CNV), un 
model que proposa que les persones ens co¬ 
muniquem entre nosaltres de manera efec¬ 
tiva i empàtica, donant especial importància 
a expressar amb claredat i de forma diferen¬ 
ciada quatre nivells de la comunicació: les 
observacions, els sentiments, les necessitats 
i les peticions. La proposta de la CNV busca, 
entre d'altres coses, defugir dinàmiques de 
formulacions culpabilitzadores i coercitives, 
tot desenvolupant formes d'expressió que 
evitin que emetem crítiques i judicis morals, 
i donant molta importància a l'expressió dels 
sentiments i les necessitats. 

La dinàmica va estar dirigida per una co¬ 
missió de treball de La Borda i va consisitir a 
respondre individualment tres preguntes: 
“com em sento?'', “què em dona confiança i 
m'agrada del projecte?'' i “què m'agradaria 
veure més?''. L'objectiu de la sessió era crear un 
espai de seguretat per treballar les inquietuds 
emocionals i de confiança de les persones i del 
col·lectiu. Al llarg de gairebé dues hores, gai¬ 
rebé la totalitat de la vintena d'assistents van 
prendre la paraula i, en acabar, la valoració 
general de l'activitat era no només molt po¬ 
sitiva, sinó que es considerava absolutament 
necessària. 

La proposta de realitzar una intervenció 
d'aquestes característiques havia estat a pe¬ 
tició del propi grup. Nombroses sòcies de la 
cooperativa havien cregut oportú realitzar un 
taller per afavorir el treball emocional i la co¬ 
hesió grupal. 

Observar els rols de gènere 

Un altre dels col·lectius que ha volgut inter¬ 
venir sobre la seva realitat per fer-ne un di¬ 
agnòstic en clan feminista ha sigut la Co¬ 
missió de gènere de Can Batlló. L'objectiu de 
l'observació és identificar les dinàmiques 
masclistes i sexistes del col·lectiu, per proble- 
matitzar la normalitat patriarcal que travessa 
la societat en general i per visibilitzar les de¬ 


sigualtats entre homes i dones pel que fa als 
rols presos, que beu de la naturalització de la 
divisió sexual del treball i de la invisibilització 
i desvalorització de les tasques reproductives. 

L'objectiu, doncs, és prendre consciència de 
l'herència del sistema patriarcal que totes les 
persones i col·lectius tenim interioritzades en 
les formes de fer política i d'estar al món per 
tal de construir, des de l'autocrítica, un nou 
model de relacions. 

La comissió de gènere de Can Batlló, for¬ 
mada per membres de la Fondona i persones 
d'altres comissions, van treballar en aquesta 
línia i van crear una eina d'observació de di¬ 
nàmiques assembleàries i de gènere en què 
s'observava el número de vegades que inter¬ 
venien els homes i les dones, i la tipologia 
d'intervencions. Aquestes estaven descrites i 
sistematitzades prèviament perquè les perso¬ 
nes observadores tinguéssin un marc de refe¬ 
rència compartit. 

Alguns dels tipus d'intervencions que s'ana¬ 
litzaven eren les següents: informar —aportar 
noves informacions sobre el que es parla—, 
proposar, donar respostes —a una pregunta 
o a una intervenció—, mediar, reflexionar, 
prendre decisions, fer intervencions autorità¬ 
ries —dir com han de ser les coses, parlar com 
si el que es diu fos evident o innegociable—, 
recordar normes, expressar sentiments, de¬ 
manar disculpes, renunciar el torn de paraula 
i fer desqualificacions —saltar-se el torn de 
paraula o comentar amb la companya mentre 
una altra persona parla—, entre d'altres. 

Dues persones eren responsables d'omplir 
la graella cada assemblea, i s'intentava que 
fos una tasca rotativa on participessin mem¬ 
bres de diverses comissions. 

Després de recollir totes les dades apunta¬ 
des de les diferents observacions es va fer un 
retorn a l'assemblea per tal de prendre consci¬ 
ència del concepte de gènere patriarcal. 

Ampliar l'observació i continuar treballant 
en aquesta línia per passar de l'observació a 
l'acció és un repte que, si s'assoleix com a tasca 
de responsabilitat col·lectiva, continuarà fent 
de la participació a Can Batlló, un espai on la 
presa de consciència hi sigui present i permeti 
generar dinàmiques d'acció col·lectiva trans- 
gressives per canviar actituds i pràctiques he¬ 
retades del sistema capitalista i patriarcal. 

La incorporació al funcionament regular 
dels nostres col·lectius de dinàmiques que 
millorin la qualitat de les relacions de les per¬ 
sones i del grup és, al nostre entendre, una 
gran notícia. Reflexionar i treballar sobre les 


Reflexionar i treballar 
sobre les nostres pràctiques 
per desentranyar-ne 
l'estructura macro 
sociopolítica és un pas 
previ i necessari per 
avançar cap a una 
transformació social 
global i integral. 

nostres pràctiques per desentranyar-ne l'es¬ 
tructura macro sociopolítica és un pas previ i 
necessari per avançar cap a una transforma¬ 
ció social global i integral. 


PER SABER-NE MÉS 


Treball de procesos: 

Arnold Mindell (2015) La Democràcia Profunda 
de los Foros Abiertos:pasos pràcticos para la 
prevenciónyresolución de conflictosfamilia- 
res, laboralesy mundiales. DDX. 


Metodologia assembleària: 

Fernando Cembrano i José Àngel Medina 
(2003) Grupos inteligentes: teoria ypràctica 
del trabajo en equipo. Editorial Popular. 


Comunicació no violenta: 

Marslnall B. Roserberg (2011) Resolver los con¬ 
flictos con la Comunicación NoViolenta. Edito¬ 
rial Aconto /ACNV. 

RACÓ HISTÒRIC 

Llums i ombzes de les escoles de Sants 


Agus Giralt, Barcelona 


D e vegades penso que a 
Sants quan es reuneixen 
tres persones, si sumem 
els projectes on partici¬ 
pen, podríem contar-hi quatre enti¬ 
tats. I segurament aquest és el prin¬ 
cipal potencial del nostre barri i el 
que el fa fort, el fil amb que es van 
teixint empaties i solidaritats invi¬ 
sibles, la rica vida social del seu veï¬ 
nat. Hi ha entitats de tot tipus i que 
treballen en quasi tots els àmbits. 
Però malauradament durant molt 
de temps hi ha hagut un gran buit, 


la història local. 

Si bé és cert que hi ha hagut mol¬ 
ta gent que porta anys treballant 
aquest camp, investigant i divul¬ 
gant meticulosament, com el com¬ 
pany Josep M. Vilarrubia-Estrany, 
o com jo mateix provo de fer des 
d'aquest racó històric, també és cert 
que durant molt de temps al barri 
hem estat mancats d'una entitat 
que, col·lectivament, assumeixi 
aquest repte. 

Per sort ara fa uns anys van en¬ 
gegar un parell d'iniciatives molt 
positives per recuperar la memò¬ 
ria col·lectiva del nostre barri. La 
primera, la Col·lecció Riera de Ma- 


gòria, una projecte d'un grup de 
veïns de Sants que amb el suport 
del Secretariat d'Entitats, estan pu¬ 
blicant llibres sobre la història dels 
nostres barris. La segona la creació 
d'un Grup de Recerca Històrica de 
Sants, Hostafrancs i la Bordeta, una 
entitat creada per cobrir el buit que 
comentava. 

Ara totes dues iniciatives han 
coincidit en un projecte col·lectiu 
que acaba de veure la llum. Després 
de les dues primeres publicacions de 
Riera Magòria: Del Somni al Silenci, 
sobre la Guerra Civil al barri, i Inven¬ 
tari de Can Batlló, un llibre que ens 
ofereix una visió calidoscòpica so¬ 


bre la gran fàbrica de la Bordeta, ar¬ 
riba Les escoles fins al 1939 a Sants, 
Hostafrancs i la Bordeta: llums i fos¬ 
cors. Una llibre que vol ser un itine¬ 
rari social i pedagògic de les escoles 
de Sants des de mitjans del segles 
XIX i que és un fruit del Grup de Re¬ 
cerca Històrica. 

Una obra col·lectiva realitzada per 
Artur Bial, Pepita Plana, Joan Sanro- 
mà, Antoni Vallverdú, Rosa Vilalta i 
Maria Vinyeta, que ha estat prolo¬ 
gada per Salvador Domènech i que 
segurament per aquelles coses de 
les causalitats va ser presentada un 
14 d'abril. Un llibre que, com el nom 
indica, i tal i com els autors van ex¬ 
plicar durant la presentació, recull 
les llums però també les foscors de 
les escoles a Sants, una història de 
matisos feta d'esforços personals. 


Una història que parla dels grans 
projectes educatius però també dels 
mestres i infants que intentaren su¬ 
plir les mancances amb classes par¬ 
ticulars a pisos privats. 

Les escoles fins al 1939 

a Sants, Hostafrancs i la Bordeta: 

llums i foscors 


Grup de Recerca Històrica 
de Sants, Hostafrancs i la Bordeta 



La dieta, dels homíitids als Homo ( 2 a part) 


RELAT 


Oziol Barras,Barcelona 


Divendres passat vaig estar xerrant 
amb una noia de la PAH. També for¬ 
ma part de l'Observatori DESC. Més 
enllà del contingut del que vam co¬ 
mentar, per a mi tota l'activititat que 
desenvolupava donava molt de sentit 
a la paraula activista. Em va quedar 
flotant a la ment. 

Dissabte al matí vaig sortir a com¬ 
prar el pa i, al trobar-me amb l'I., vaig 
parar a fer una cervesa amb ell. Enca¬ 
ra tenia la idea del dia anterior llis¬ 
cant i rebotant per dins el meu cap. 
Després de posar-nos una mica al dia, 
vaig preguntar-li què en pensava, de 
la PAH, ell que, per la seva edat i vincu¬ 
lació als moviments social, n'ha vist 
de molts més colors que jo. 

- La PAH sembla com un nou sindi¬ 
cat, no creus? - vaig proposar, després 
de les seves opinions. 

- Fins a cert punt, la PAH s'assembla 
molt al Sindicat Unificat del PTE. I, a 
més, ha estat capaç d'unir molt més a 
la gent comú que no pas els sindicats 
majoritaris d'avui en dia. Aquests vo¬ 
len parlar d'un nou sindicalisme, i el 
que es necessita és un retorn al vell 
sindicalisme, que és el que sembla 
que fa la PAH. 

La paraula clau la vaig identificar 
perquè l'I. va posar èmfasi al dir-la. La 
paraula clau era “fa”. 

- 0 sigui, l'important és el que fa, oi? 

- Clar. El sindicat és un instrument 
per a aconseguir que millori la vida 
de les persones, que siguin sufici¬ 
entment fortes per tirar endavant... 
-va respirar fondo- Avant em porta 
molts records. Però bé, quan un sindi¬ 
cat té com a objectiu eternitzar-se en 
la seva situació, sigui aquesta bona o 
dolenta, perd la seva raó de ser. 

- Però quan li dius instrument, sem¬ 
bla com si diguessis que un sindicat 
és una eina, com si quedés deslluït. 

- És que ho és, una eina. 0 com a mí¬ 


nim ho hauria de ser. És com un mar¬ 
tell o una falç, o un ordinador. Si no fas 
res amb ells, perden el seu sentit, la 
seva raó de ser. 

- Però, a la PAH li pot passar al ma¬ 
teix que al Sindicat Unificat o al PTE? 

- Espero que no repeteixin algu¬ 
nes errades que vam tenir llavors. 
Al final es va veure que el SU era un 
sindicat enfocat cap enfora. Si s'ha¬ 
guessin cuidat més els detalls interns, 
s'haguessin cuidat més les relacions 
internes, els rols, els egos... potser ha¬ 
gués tingut sentit continuar -va fer 
una pausa, com recuperant una mica 
la memòria-. Com a mínim vam parar 
quan havíem aconseguit coses, i no 
quan ja estava tot podrit per dins. Els 
sindicats d'avui necessiten desvincu¬ 
lar-se de l'Estat, no han de servir l'Es- 
tat, sinó als treballadors, a aquelles 
persones que només tenen les seves 
mans i el seu cap per guanyar-se la vi¬ 
da. I els companys, clar. Jo, a més, en 
vaig treure l'amor de la meva vida, del 
sindicat - novament va fer una pau¬ 
sa, se li van il·luminar els ulls abans 
de continuar-. Als poderosos ja els va 
bé l'individualisme i el desprestigi de 
la vida col·lectiva. Ells ja són forts i 
poden tirar endavant sense comptar 
amb ningú. No val la pena reproduir 
les idees individualistes dins d'orga¬ 
nismes que aspiren al suport mutu i 
la solidaritat, a fer que la societat si¬ 
gui més justa. 

Aquesta última reflexió em va tocar 
bastant. Una gran explosió col·lectiva 
per combatre el capitalisme des del 
carrer no és suficient. No només, és 
clar. Com contrubuïa jo a modificar la 
meva realitat i la de les persones que 
m'envolten? Com trencava jo amb 
comportaments i actituds tant inte- 
rioritzades, tant fetes metàfores que 
dificulten observar el seu origen me¬ 
tafòric? Com d'emancipador feia jo el 
meu aquí i ara? Si dins els moviments 
d'emancipació es reproduïen esque¬ 
mes antiemancipatoris, el destí era 
un fracàs rotund. 


FOGONS DE TEMPORADA 


Núria May, Masnou 


Diuen que perquè el cervell pogués 
créixer de forma substancial només 
fou possible si algun altre òrgan del 
cos humà deixava de gastar tanta 
quantitat d'energia. El cervell gasta 
aproximadament el 20% de l'ener¬ 
gia disponible i fa 2 milions d'anys 
l'òrgan que en gastava una quan¬ 
titat similar era el sistema diges¬ 
tiu, un sistema amb uns intestins 
molt més llargs dels que tenim avui. 
Una teoria diu que juntament amb 
l'inici de l'alimentació càrnia algu¬ 
na mutació en l'Homo va fer que 
alguns individus nasquessin amb 
l'intestí més curt, l'avantatge evolu¬ 
tiu d'aquests fou que disposaven de 
més energia lliure per fer funcionar 
el cervell al mateix temps que dispo¬ 
saven d'un intestí més curt que no 
va suposava cap problema en una 
dieta que era cada vegada més rica 
en carn (proteïnes i greixos animals) 
i menys en vegetals (alta quantitat 
de fibra i alts requeriments energè¬ 
tics als intestins). 

Un altre factor que potser va deter¬ 
minar l'augment de la massa cerebral 
va ser la cuina. La cocció dels cereals 
o altres farinacis (el midó cuit apor¬ 
ta gran quantitat de calories) i de la 
carn (facilitant-ne la digestió), foren 
factors importants que afavoriren el 
desenvolupament del cervell. La in¬ 
corporació dels àcids grassos omega 3 
a la dieta dels Homo també són con¬ 
siderats primordials en aquesta fase 
(sobretot a partir de llavors, fruits secs, 
alguns peixos i sobretot mol·luscs, 
crustacis i carns d'animals salvatges). 

Però tot i que la cuina va originar 
tots aquests canvis els experts con¬ 
sideren que només fa 200.000 anys 
que els Homo dominen el foc. El foc 


representa un dels canvis més de¬ 
terminants per als Homo: allunya 
les preses, escalfa la llar, protegeix, 
il·lumina, crea comunitat al voltant 
del foc i és una de les condicions ne¬ 
cessàries per el desenvolupament de 
la cuina i el llenguatge (un intercanvi 
de coneixement culinari al voltant 
del foc sembla que va poder afavorir 
que les persones iniciessin la parla al 
voler reproduir les receptes, els pro¬ 
cediments de preparació i cocció dels 
aliments). 

La primera cuina fou la de concen¬ 
tració; la dels rostits (el asado) i la dels 
forns rudimentaris; s'excavaven fo¬ 
rats al terra on es col·locaven pedres 
calentes, fulles de suport i al damunt, 
els aliments a coure, es tapava amb 
més fulles, s'omplia el forat de terra 
i s'esperava a que els aliments fossin 
cuits. Segurament també es coïen ali¬ 
ments col·locats a dintre d'estómacs 
o altres cavitats o pells d'animals que 
s'omplien d'aigua escalfada amb pe¬ 
dres calentes. Però no va ser però fins 
l'arribada de la ceràmica, ja al neolí¬ 
tic, que aquests procediments culina¬ 
ris, els de la cuina d'expansió, varen 
adquirir tota la seva magnitud. 

Fa entre uns 100.000 i uns 150.000 
anys que l'Homo Sapiens va aban¬ 
donar l'Àfrica per segona vegada, ja 
ho havia fet amb anterioritat el seu 
avantpassat l'Homo Erectus, que va 
derivar en diferents espècies arreu 
del planeta, totes elles avui desapa¬ 
regudes. La presència més tardana 
d'un descendent de l'Homo Erectus 
fou l'Homo neanderthalensis 0 Home 
de Neandertal que va desaparèixer 
a la Península Ibèrica fa només uns 
30.000 anys. 

Quan l'Homo Sapiens va travessar 
la península aràbiga i es va escam¬ 
par cap a Àsia i el que avui és Europa 


ja havien passat molts anys des de la 
primera migració africana. Europa 
era llavors un territori gèlid i els pri¬ 
mers Homo, anomenats cromanyons, 
que varen establir-s'hi varen haver 
de desenvolupar les eines i els abrics 
necessaris per a poder-hi sobreviu¬ 
re. La seva alimentació anava des del 
consum de carn d'animals herbívors; 
sobretot mamuts, urs, cavalls, cabres 
i rens, fins a la menja de peix i molts 
i derivats aliments vegetals. Els cro¬ 
manyons del nord del continent ba¬ 
saven la seva dieta en fonts càrnies 
i en canvi, els del sud, els que vivien 
prop del mar Mediterrani, la basaven 
majoritàriament en animals marins, 
vegetals i carns de mamífers més 
petits. Els gustos que llavors reconei¬ 
xien anaven des del dolç de la fruita, 
passant per la diversitat d'amargs 
d'arrels i verdures i arribant al gust 
umami de la carn. 

No ens hem d'imaginar la dieta 
dels nostres avantpassats com a alta¬ 
ment carnívora, de fet tot i ser omní- 
vora seguien predominat en les seves 
menges els aliments d'origen vegetal. 
Diuen que eren les femelles les que 
sostenien l'alimentació domèstica 
al recol·lectar les fruites, verdures i 
altres aliments vegetals alhora que 
petits animalons, que servien per 
nodrir a tota la família. La caça es 
produïa només de tant en tant, exis¬ 
teixen indicis que fins i tot es conser¬ 
vava la carn entre capes de gel o sota 
l'aigua gèlida de rius i llacs, indicant 
la necessitat de conservació i l'èxit 
relatiu que devien tenir els mascles 
caçadors. Però amb el pas del temps, 
un nou canvi climàtic que va generar 
una inexistència d'aliments sufici¬ 
ents, varen fer desaparèixer els grans 
herbívors, de fet el mamut, l'última a 
esvair-se, ho feu fa més de 3900 anys. 

UN TOC D'HUMOR... 


EL POEMA 


M'us atarckceres rojas 
NO se acostombran 
Pxs oaos. 



Manifest, collit al vol, 
d'un manifestant... 

De pots vells, 
llençats per cuiners 
de restaurant, 
em faré l'instrument 
amb que us cantaré. 

De paraules de lleó 
faré els poemes 
que us vomitaré, 
sota les vostres finestres. 

De retrats d'amics 
desconeguts i desapareguts, 
em vestiré per presentarme 
a vosaltres. 


Ma casa serà el carrer. 

I menjaré rodes de cotxes 
i excrements de gos. 

I alguna "pantorrilla" 
de parenta vostra. 

I dormiré amb tots 
els vostres caps. 

Aquesta serà ma vida, 
oh nobles i pudents poderosos: 
senzilla, com voleu. 

Pobra, com desitgeu. 
"Arrastrada", com somnieu. 
"Rabiosa", com detesteu. 


Ovidi Montllor 


LLIBRE 

La revolta que viurem 

Ivan Miró. Tigre de paper. Barcelona, 2015 

"Una novel·la honesta, agosarada i necessària" 


Josep Maxcé 


En conèixer la imminent publicació 
de La revolta que viurem, he de con¬ 
fessar que vaig sentir una expecta¬ 
tiva similar a la que m'hagués pro¬ 
vocat l'aparició de la darrera obra 
d'algun dels grans de la literatura. 
Certament, era la primera novel·la 
que signava el seu autor, però en ai¬ 
xò de les expectatives no hi ha res es¬ 
crit. 

Coneixíem la prosa precisa, rigo¬ 
rosa i acurada de l'Ivan Miró com 
analista de la realitat social, sovint 
en col·laboració amb altres autors, 


però això de la literatura és jugar en 
una altra lliga, i el seu aterratge en 
aquest àmbit cal considerar-lo tot 
un encert. Les expectatives inicials 
es van veure acomplertes. 

La Revolta que viurem fa bo el cri¬ 
teri de que hi ha novel·les ®i especi¬ 
alment, les bones® que expliquen la 
història millor que els llibres d'his¬ 
tòria o que en fan entendre la soci¬ 
etat millor que els llibres de socio¬ 
logia. Potser, per això, en aquest cas 
l'autor va escollir la literatura, per 
poder expressar i per fer-nos viure 
allò que és impossible aconseguir 
des d'un altre registre. 

Es tracta d'una novel·la honesta, 


sincera, perquè ens parla des de les 
vísceres i des de la veu dels sense 
veu. I perquè se la juga en l'intent de 
fer arribar al lector allò que desitja, 
de transmetre una sensibilitat soci¬ 
al i una sensualitat extraordinàries, 
amb moments d'extraordinària vi¬ 
talitat, tant personals com col·lec¬ 
tius. I ho fa sense concessions, sa¬ 
bent que això mai no resulta senzill. 

És també un a novel·la agosarada, 
valenta, que apel·la a l'atenció i a la 
intel·ligència del lector, que ha de 
ser capaç de deixar-se endur pel re¬ 
lat, sense qüestionar-se la subversió 
de moltes convencions literàries o 
tipogràfiques, fruit d'una innegable 
voluntat d'experimentació estilís¬ 
tica: mutacions de la veu narrativa, 
monòlegs interiors, repeticions, 
salts temporals... i alguns moments 
de poesia en estat pur. Una narració 
de fets, en molts casos reals, però 
que subverteix allò que és usual en 
les novel·les pretesament realistes. 
Els insurrectes també ho són per 
poder crear artificis literaris com¬ 


plexos, a la mida de els seves neces¬ 
sitats expressives i experimentant 
amb formes narratives inusuals, 
que els permetin assolir una gran 
capacitat de persuasió. 

I és una novel·la necessària, com 
a relat col·lectiu de la Barcelona 
rebel, com a crònica que és dels 
moviments socials de les darreres 
dècades i també com a retrat d'una 
generació. I ho fa a través de qua¬ 
tre personatges, amb trajectòries 
vitals diferents, que es van interre- 
lacionant i que, a través d'un relat 
polièdric, fan la seves pròpies, i com¬ 
plexes, revoltes quotidianes. El relat 
social es fon amb l'íntim. La vida 
potser és alguna cosa així i per això 
la revolta que relata l'Ivan Miró és 
col·lectiva, política, però també cul¬ 
tural i personal. 

La literatura és allò que s'explica, 
però també, i sobretot, com s'expli¬ 
ca, l'atmosfera que l'autor és capaç 
de crear jugant amb les paraules. I 
en temps de literatura prèt-à-por- 
ter, cal mantenir l'esperança de que 



s'escriguin, es publiquin i es llegei¬ 
xin força novel·les com La revolta 
que viurem. Un text que, com tots 
els grans relats, intenta la impossi¬ 
ble quimera d'explicar la realitat, de 
manera que ens ajuda una mica a 
entendre-la. Una extraordinària ex¬ 
periència lectora que requereix un 
petit esforç, però que resulta com¬ 
pensat amb escreix. 


MÚSICA 

Radioczimen 

"Antecedentes" (Maldito Records - 2014) 


Miki 


Parlar del segon treball dels RADI- 
OCRIMEN és parlar d’un senyor dis- 
càs. Podem afirmar amb total rotun¬ 
ditat que ens trobem davant d’una 
dotzena de gardeles de pur i fresc 
punkrock. 

Una darrere l’altra i a cop de rifïs 
precisos i endiablats, demostren a 
les clares per què, malgrat la seva 
joventut com a grup, han calat tan 
ràpidament entre la gent. I és que 


els membres de la formació no són 
nous i ja vénen d’haver bregat en 
altres places (Rat-Zinger, Deskon- 
zierto, El Paso Killers o Punk Guer¬ 
rilla, entre d’altres). 

Tornades corejables i la lírica in¬ 
tensa, penetrant d’en Txarly Usher 
(Los Carniceros del Norte) aporten 
el segell distintiu i de qualitat a 
una banda que es mostra dalt de 
l’escenari amb la solvència d’una 
maquinària compacta i sense fisu- 
res, disfrutant i fent disfrutar mit¬ 


jançant una contagiosa posada en 
escena, tal i com es va poder com¬ 
provar amb la seva recent visita a 
Barcelona del setembre passat. 

Els avançaments que deixaren 
caure dins del repertori ja sonaven 
instantàniament com a autèntics 
hits, cosa que després de l’escolta 
d’aquest ‘Antecedentes’ es fa més 
que palesa; es reafirmen, doncs, 
en les credencials que van exhi¬ 
bir amb el seu anterior ’Màtame’, i 
perfilen les formes de la seva pro¬ 
posta, tan acurada con addictiva, 
que compta cadascun dels talls 
d’aquest treball per himnes. "Amar 
mata", "Delfín negro", "Traidor" o la 
canço que dóna nom al disc són no¬ 
més una petita però més que bona 
mostra d’això. 




- carrer Vallespir, 23 - Sants - 

Agenda 1 11 


5 a Festa izitezcultuzal Temps de Can Vi(e)s 


Secretariat 


Dansa, música, poesia, tallers i molt 
més el 16 de maig d'n a 21 h! 

La festa és una plataforma de par¬ 
ticipació, interacció i promoció d'as¬ 
sociacions dels nostres barris, que 
treballem a la Taula intercultural 
del Secretariat d'Entitats de Sants, 
Hostafrancs i la Bordeta (SESHB). 
Vam celebrar la primera Festa inter¬ 
cultural l'any 2011 i enguany en fem 
la cinquena edició! La tornem a fer 
coincidir amb el Firentitats, la mos¬ 
tra de les entitats del Secretariat, on 
més de 160 associacions sortim a 
la carretera de Sants a difondre qui 
som i què fem. 

Enguany, tornem a fer “Salutaci¬ 
ons d'Arreu'', on podrem aprendre 
les salutacions bàsiques en dife¬ 
rents idiomes. Una altra activitat 
important és “Expressions del món'', 
una mostra de música, poesia i dan¬ 
sa d'arreu que vam crear l'any pas¬ 
sat i que hem volgut tornar a orga¬ 
nitzar. Tindrem dames ghaneses; 
farem tallers de maquillatge, de me¬ 
dicina xinesa, de manualitats; jocs 
infantils amazics; oferirem menjar i 
artesania d'arreu del món...! 

Per dissenyar i organitzar totes les 
activitats hem treballat amb un do¬ 
ble objectiu: 

Internament: fomentar la parti¬ 
cipació, la coneixença, la reflexió, la 
interrelació, el treball conjunt entre 
les entitats diverses, etc. 

Externament: mostrar la realitat 
existent del territori (que és diver¬ 
sa), adaptar les activitats a aquesta 
realitat, arribar al màxim nombre 
de persones (oferim un ampli ven- 


Ciutat-Auto gestió-Conflicte 



tall d'activitats que poden atraure 
a gent de diverses edats i naciona¬ 
litats), donar a conèixer les entitats 
que formen part del projecte de la 
Taula i el projecte en sí, acostar la 
ciutadania (diversa) i el teixit asso¬ 
ciatiu (també divers), etc. 

Aquesta és una de les activitats es¬ 
trella de la Taula, ja que va néixer en 
una activitat -un curs coorganitzat 
per la mateixa Taula-; la dissenyem, 
l'organitzem i hi participem més 
d'una vintena d'entitats; i és molt 
potent ja que aplega una quinzena 
d'activitats diverses! 

La festa tornarà a contribuir a la 
normalització i positivització de la 
diversitat existent; a fomentar en¬ 
cara més la interculturalitat al teixit 
associatiu i al territori, a seguir des¬ 
muntant prejudicis i estereotips; i a 
mostrar, entre d'altres coses, la cre¬ 
ativitat i les expressions d'arreu del 
món! 


http:/ /www. se creta riat. cat/ 
festaintercultural 


Presentació del documental autogestionat; realitzat per 
Alice Kohn, Jimena Martínez, Aitor Palacios, Pablo Rogero 
i Mar Valldeoriola. Amb Ferran Aguiló, Elisenda Barrera, 
David Fernàndez, Elba Mansilla, Jordi Martí i Albert 
Torras. 


PROJECCIONS MIC 

07/0 Facoltit de Biologis UB iarcelono 
12/05 Koitton Gloh Sanis, Barcelona 

15/05 Casal Popular ila Vilafranca All Penedès 
21/05 Aleiei Cooperatiu La Base Pillticc, Barcelona 
22/05 CSA Can Vies Sanis, Barcelnoa 

23/05 Ateien L'Nirmonia/Cisal de Sani Andreu Barceló» 
24/05 Squatting Eiripe Kolltctive/Can Idasdeu ona 


AGENDA MENSUAL DE CAN BATLLÓ 


AGENDA 

znaig 2015 


Dissabte 9 de maig a les 23.30I1. 

El Sonido de veldà (salsa brava, cum- 
bia I boogaloo) 

Bo d'ajut: 2€ 

Koitton Club (Rossend Arús, 9) 

Diumenge 10 de maig a les i8h 

Projecció del documental sobre Heli- 
os Gómez i debat sobre la recuperació 
de la presó Model com a centre de me¬ 
mòria de la respressió i la resistència. 
Can Batlló (C/ Constitució 19) 

Dimarts 12 de maig a les 21 h. 

Temps de CanVi(e)s (Documental) 
Entrada lliure 

Koitton Club (Rossend Arús, 9) 

Dijous 14 de maig a les 21.30IL 

Perifèria (post-rock) 

Bo d'ajut: 4€ 

Koitton Club (Rossend Arús, 9) 

Divendres 15 de maig a les 21.30I1. 

Catfingers (soul- funk dels 70S) 

Bo d'ajut: 5€ 

Koitton Club (Rossend Arús, 9) 

Divendres 15 de maig a les 23.30 h. 

UHF STEREO (Balkatalan amb map- 
ping) 

Entrada lliure 

Koitton Club (Rossend Arús, 9) 

Dissabte 16 de maig a les 2ih. 

Satèl·lit presenta “Aeroports" (pop) 

Bo d'ajut: s€ 

Koitton Club (Rossend Arús, 9) 


Dissabte 16 de maig a les 23.30IL. 

El Sonido de veldà (salsa brava, cum- 
bia I boogaloo) 

Bo d'ajut: 2€ 

Koitton Club (Rossend Arús, 9) 

Diumenge 17 de maig a les i8h 

Projecció del documental “Un altre 
futur” de Richard Prost i Amado Mar- 
cellàn. L'anarquisme en temps de 
revolta, amb la presència d'Amado 
Marcellàn. 

Can Batlló (C/ Constitució 19) 

Dimarts 19 de maig a les 21.30b. 

Ese Perro (pop-rock- Argentina) 

Bo d'ajut: 4€ 

Koitton Club (Rossend Arús, 9) 

Dijous 21 de maig a les 21.30b. 

Dani Gancho (pop-indie) 

Bo d'ajut: 3€ 

Koitton Club (Rossend Arús, 9) 

Divendres 22 de maig a les 21.30b. 

Abús (Homentage a Ovidi Montllor) 
Bo d'ajut: 5 € 

Koitton Club (Rossend Arús, 9) 

Divendres 22 de maig a les 19b 

La Construcció encoberta de l'estat 
d'exepció: Llei Mordassa, Codi Penal i 
Seguretat Nacional. A càrrec d’Andrés 
García Berrio, advocat i membre de 
l'Observatori del Sistema Penal i els 
Drets Humans 
Can Batlló (C/ Constitució 19) 


Dissabte 23 de març a les 23.30b. 

Shoot the Pump! (SoulNights) 

Bo d’ajut: 3€ 

Koitton Club (Rossend Arús, 9) 

Diumenge 24 de maig a les 20b. 

Jordi Torné (pop d'autor) 

Bo d’ajut: 4€ 

Koitton Club (Rossend Arús, 9) 

Dijous 28 de maig a les 21.30b 

Carlitos Minarro (cançó rumbera) 

Bo d'ajut: 5€ 

Divendres 29 de maig a les 2oh. 

Euskal Jaia (Eh.ko musika bilduma: Dj 
Grosz i Dj Z) 

Entrada lliure 

Koitton Club (Rossend Arús, 9) 

Dissabte 30 de maig a les 23b. 

TOP A TOP (ReggaeNights) 

Bo d’ajut: 2€ 

Koitton Club (Rossend Arús, 9) 

Diumenge 31 de maig a les 21.30b. 

Silvinitzant (Tribut a Silvio Rodríguez) 
Bo d’ajut: 4€ 

Koitton Club (Rossend Arús, 9) 


(C/ Constitució 19. La Bordeta. Sants) 


BAR 

Matins io-i3h:dl,dt,dc,dj,dv 

Tardes i8-2ih:dl,dt,dc,dj 

i8-22h:dv 

Tot el diaio-2ih:ds 

ESPAI 

D'ENTRENAMENT 

Matins io-i3h:dl,dt,dc 
Tardes i8-20:45h:dl,dt 
Lloc Planta primera 

BIBLIOTECA POPULAR 
JOSEP PONS 

Matins io-i3h:dl,dt,dj,dv,ds 
Tardes i7-2oh:dl,dt,dc,dj 
i8-2ih:dv 

TALLER OBERT DE 
MOBILITAT 

Taller obert i7~2oh: dl,dc 
Lloc Taller de mobilitat 

FUSTERIA 

Taller obert io-i3h,i6-i9h:dl 
Treb. comunitari io-i3h,i6-i9h:dt 

TROBADA SETMANAL 
MALABARISTES INEXTREMIS 
Dimecres 18-20.4511 
Lloc Bloc 9 
Obert a tothom 

ESPAI ARTS 

Taller de dibuix i pintura 
Planta i°, Dimecres 10-13I1 


ROCÒDROM 

Dilluns, dimecres i divendres i8h-2ih. 
Dimecres i7h-i8h exclusius per a in¬ 
fants. 

Dimarts tancat per manteniment. 
Dijous: Tancat. 

FUSTERIA COL·LECTIVA 

Taller obert: dilluns ioh-i3h + íóh-igh 

Taller comunitari: dimarts ioh-i3h + 

íóh-igh. 

TALLER COL·LECTIU D’INFRAESTRUC- 
TURES 

Dimecres ioh-i3h i dissabtes ioh-i4h 

HORTS I JARDINS COMUNITARIS 
Dimarts i divendres ioh-i3h, i dijous 
i8h-2oh. També dissabte 25 abril 
ioh-i3h 

LA NAU ESPAI FAMILIAR 
Dimarts i dijous i7h30-2oh 
Divendres nh-i3h. 

TALLER DE MOBILITAT. TALLER DE RE¬ 
PARACIÓ DE VEHICLES 
Dilluns i dimecres i7h-2oh 

TASOUES COMUNITÀRIES 

•Cada dimarts, dimecres i dissabtes 

ioh-i3h 

Tasques comunitàries als espais. 

LA CISTELLA VERDA 
Cada dijous i8h-2ih 

Maxc Santasusana 

Ens parla del seu segon llibre 
"De la fàbrica a la revolta" 

Barceloní del 1980. És doctor en història 
contemporània per la Universitat de Bar¬ 
celona i guanyà el premi Josep Carbonell 
i Gener de recerca històrica. Actualment 
treballa de professor de ciències socials a 
l’educació secundària. Acaba de ser editat el 
seu segon llibre "De la fàbrica a la revolta", 
trajectòria de Pere Curtiada i Ferrer, 
dirigent obrer sitgetà”. 

Marc Santasusana amb el seu segon llibre a les mans "De la fàbrica a la revolta" Sergi Rugrand 



"Al 1931 entra a rAjuntament per les urnes i al 1936 per la 
revolució, esdevenint tant el primer regidor com el primer 
alcalde independentista i socialista dels Països Catalans" 


Redacció Buxxa 


Per començar caldria preguntar- 
te quan i per què et vas interessar 
per la figura d’en Pere Curtiada i 
Ferrer? 

L'any 2009 vaig presentar-me al pre¬ 
mi de recerca històrica Josep Carbo¬ 
nell i Gener, que vaig guanyar amb 
una història de l'independentisme 
a Sitges fins la Guerra Civil a través 
de tres biografies. Arran d'aquella 
investigació vaig adonar-me de l'in¬ 
terès del personatge i del molt que 
quedava per saber de la seva trajec¬ 
tòria, i fou llavors quan vaig escollir 
dedicar la meva tesi doctoral a re¬ 
construir la seva biografia. Vaig fer- 
ne la lectura el desembre del 2013, 
amb un resultat d'excel·lent cum 
laude, i “De la fàbrica a la revolta'' en 
sintetitza el més important. 

En quin context aparegué el 
personatge? 

Pere Curtiada va néixer l'any 1898 a 
Sitges, que en aquells moments en¬ 
cara era una vila proletària on les fà¬ 
briques de calçat monopolitzaven la 
indústria local, i a on, en contrast de 
la immensa majoria de poblacions 
catalanes, hi arrelaren amb molta 
més força les idees socialistes que 
les anarquistes. De fet, als anys vint 
arribà a haver-hi moments en què 
un de cada tres afiliats a la UGT ca¬ 
talana era sigetà. A més, bona part 
del seu entorn familiar més imme¬ 
diat estava vincular al moviment 


socialista local, molts pertanyien a 
seccions sindicals ugetistes o a la 
cooperativa obrera local i el seu pare 
fins i tot arribà a presidir el Centre 
Obrer. 

A què atribueixes que, a 
diferència de Sitges, el 
moviment obrer català es 
decantés majoritàriament per 
l’anarquisme? 

Arreu de l'Europa industrialitzada 
el moviment obrer s'orientà més 
cap al socialisme que cap a l'anar¬ 
quisme, que sols fou majoritari en 
zones rurals i, com a única excep¬ 
ció, a Catalunya. Tot i que els factors 
que ho expliquen són múltiples, el 
més destacat seria la tradició fede¬ 
ral dels obrers catalans, a qui generà 
rebuig que en el moviment socialis¬ 
ta les decisions les prenguessin cú¬ 
pules allunyades de la base, i que a 
més es trobaven a Madrid. 

I quins fets en destacaries de la 
trajectòria de Pere Curtiada? 

Per començar la seva precoç vincu¬ 
lació al sindicalisme; des dels tretze 
anys s'afilià a la UGT, on esdevingué 


vocal de la secció d'obrers construc¬ 
tors de calçat. De la seva trajectòria 
política posterior destacaria que a 
nivell local liderés tots els partits on 
milità, la Unió Socialista de Catalu¬ 
nya, Esquerra Republicana de Cata¬ 
lunya i Estat Català, i que en aquest 
darrer partit fos escollit membre 
del seu Comitè Central. També que 
al 1931 entrà a l'ajuntament per les 
urnes i al 1936 per la revolució , es¬ 
devenint tant el primer regidor com 
el primer alcalde independentista i 
socialista dels Països Catalans. 

Va militar a partits molt 
diferents; fou que va anar 
canviant d’ideologia? 

No, més bé fou que la seva militàn¬ 
cia política la desenvolupà en anys 
molt convulsos, la Dictadura de Pri- 
mo de Rivera, la Segona República 
i la Guerra Civil. En cadascun d'ells, 
Pere Curtiada considerà més útil 
militar a una organització o a una 
altra per a lluitar més eficientment 
per les seves idees d'alliberament 
social i nacional. 


En Pere Curtiada era un home de 
lletres o d’acció? 

Complia a la perfecció les dues fa¬ 
cetes. Tot i que va haver de deixar 
l'escola molt jove, una formació 
autodidacta a la Casa del Poble —a 
Sitges hi hagué la primera de tot Ca¬ 
talunya— li conferí una ploma prou 
hàbil com per denunciar les injustí¬ 
cies. Malauradament es veié obligat 
a lluitar com a soldat de lleva a la 
Guerra del Marroc, però l'experièn¬ 
cia el tornà capaç d'encarar-se, tot 
sol i pistola en mà, a un grup armat 
l'octubre de 1934, o a participar acti¬ 
vament dels fets revolucionaris de 
1936. 

Ouè més voldries destacar del teu 
llibre? 

Que més enllà d'una biografia, és 
una crònica completa del desen¬ 
volupament d'un moviment obrer 
local entre 1855 i 1939, i a través 
d'aquest, de l'evolució social i polí¬ 
tica de Catalunya de l'època. A més, 
analitza molts aspectes del movi¬ 
ment independentista durant la 
Guerra Civil, com la seva participa¬ 
ció als consells revolucionaris locals 


o a les juntes municipals agràries, 
que la historiografia precedent no 
havia estudiat amb suficient dete¬ 
niment. 

la tens en ment nous projectes 
d’investigació? 

Tinc bastant enllestida la meva se¬ 
güent obra. Està centrada en l'oposi¬ 
ció a la Dictadura de Primo de Rive¬ 
ra i més en concret en les relacions 
mantingudes durant aquell període 
entre Estat Català i la CNT, i de ben 
segur trencarà molts estereotips so¬ 
bre l'actitud d'aquell sindicat res¬ 
pecte al fet nacional català. 


La Burxa és un periòdic 
editat per un equip de 
redacció no professional 
que ens reunim esporàdi¬ 
cament al CSA CanVies 
(carrer Jocs Florals, 42). 
Si et vols posar en 
contacte amb nosaltres 
pots fer-ho mitjançant el 
correu electrònic (labur- 
xa@gmail.com), el web 
(www.laburxa.cat) o els 
nostres perfils a Twitter 
(@laburxa), Facebook i 
SomSants. 

No ens fem responsables 
dels articles d'opinió. 
Publicació mensual. 

Aquesta publicació té una llicencia CREATIVE COM- 
MONS RECONEIXEMENT- NO COMERCIAL. 

Sou lliures de copiar, distribuir i comunicar públicament 
l'obra amb les condicions següents: 

- Reconeixement: heu de reconèixer el crèdit de l'obra de 
la manera especificada per l'autor o llicenciador. 

- No comercial: no podeu utilitzar aquesta obra per a 
finalitats comercials. 

Per veure una còpia d'aquesta llicència visiteu http:// 
creativecommons.Org/licenses/by-nc/2.5/es/legalcode. 
ca 0 envieu una carta postal a Creative Commons, 559, 
Nathan Abbot Way, Standford, Califòrnia 94305, USA. 


En aquesta Burxa han col·laborat: 
Enric Adell, Amadeus, Àngel Bravo, 
Bernat Costa, Ivet Eroles, Mercè 
Esteban, Cristina Fernàndez, Agus 
Giralt, Núria May Masnou, Elba 
Mansilla, Dani Martínez, Víctor 
Obregón, Jes Orquadi, Gemma 
Parera, Dídac Prat, Víctor Cebellàn, 
Biblioteca Social Mateo Morral, Elba 
Mansilla, Isabel Benítez, Jordi Juan 
Monreal, Sílvia Alberich, Concha 
Liano, Sergi Rugrand, Marga Olalla 

